open-index/open-wikipedia-markdown huggingface dataset:
డోక్లామ్

thumb|డోక్లామ్
**డోక్లమ్**  ఒక పీఠభూమి, లోయ ప్రాంతము.దీనికి ఉత్తరాన చైనా యొక్క  చుంబీ లోయ, తూర్పున భూటాన్ యొక్క హా లోయ, పశ్చిమాన భారతదేశం యొక్క సిక్కిం రాష్ట్రం ఉన్నాయి. ఇది భూటాన్‌లో సముద్ర మట్టానికి 4,310 మీటర్ల ఎత్తులో ఉంది. 

## భౌగోళికం

డోక్లామ్ పీఠభూమి సిక్కిం రాష్ట్రంలోని నాథు లా గయా నుండి 15 కిలోమీటర్ల దూరంలో ఉంది, ఇది భారతదేశం, చైనాలను విభజిస్తుంది. టిబెట్ ప్రారంభంలో కంపీ పీఠభూమి భాగం డోక్లమ్.డోక్లామ్ పీఠభూమిపై వివాదం చాలాకాలంగా ఉంది కానీ భారత్ భూటాన్ వాదనలను సమర్థిస్తుంది.

## ఒప్పందాలు
1988 ,1998 లో చైనా,భూటాన్ కలసి  వ్రాతపూర్వక ఒప్పందం  చేసుకున్నారు, ఈ  ఒప్పందం ప్రకారం  ఈ ప్రాంతంలో ఉండటానికి ,  ప్రాంతంలో శాంతిని నెలకొల్పడానికి ఇరుపక్షాలు అంగీకరించాయి.ఈ ఒప్పందానికి విరుద్ధంగా 2017 లో, డోక్లాం ప్రాంతంలో చైనా రహదారిని నిర్మించడాన్ని భూటాన్   తీవ్రంగా వ్యతిరేకించింది.

## 2017 డోక్లామ్ వివాదం
2017 జూన్ 18 న బుల్డోజర్లతో 270 నుండి 300 మంది భారతీయ సైనికులు భారత్-చైనా సరిహద్దును దాటి చైనా నిర్మిస్తున్న రహదారిని నిలిపివేసినప్పుడు ఈ వివాదం ప్రారంభమైంది.ఈ స్థలం భూటాన్, చైనాల మధ్య వివాదాస్పదంగా ఉందని, ఇక్కడ రహదారి ఉండదని భారత్ తెలిపింది. దీంతో ఇరు దేశాల మధ్య సైనిక వివాదం ఏర్పడింది.

కొన్ని వారాల తరువాత, చైనా మళ్లీ 500 మంది సైనికులతో రహదారి నిర్మాణాన్ని తిరిగి ప్రారంభించింది.

## మూలాలు


వర్గం:పీఠభూములు
ఆ ఒక్కడు

**ఆ ఒక్కడు** 2009, జూన్ 5న విడుదలైన తెలుగు చలనచిత్రం. ఎన్.ఎస్. మూర్తి (దక్షిణ్ శ్రీనివాస్) దర్శకత్వం వహించిన ఈ చిత్రంలో  సురేష్ గోపీ, అజయ్, మధురిమ, సాయి సృజన్ పెల్లూరి తదితరులు నటించగా, మణిశర్మ సంగీతం అందించాడు.

## కథా నేపథ్యం
శ్రీకృష్ణ (సురేష్ గోపి) గుర్తింపుపొందిన క్రిమినల్ లాయర్. బుజ్జి (అజయ్) శ్రీకిష్ణ దగ్గర పని చేస్తుంటాడు. డా. పవిత్ర (మధురిమ) సైకియాట్రిస్ట్ గా ఒక మెంటల్ హాస్పిటల్ లో పనిచేస్తుంటుంది. పవిత్రకు తన బావతో గొడవ పడుతుంది. కొద్దిరోజుల తరువాత అతను అనుమానాస్పద పరిస్థితులలో మరణిస్తాడు. అలా పవిత్రకు పరిచయం ఉన్న వాళ్ళందరూ ఒక్కొక్కరిగా చనిపోతుంటారు.  దాంతో అందరికి పవిత్రపై అనుమానం కలుగుతుంది. ఆ హత్యలు ఎవరు చేసారన్నది మిగతా కథ.

## నటవర్గం

* సురేష్ గోపీ (శ్రీకృష్ణ)
* అజయ్ (బుజ్జి)
* మధురిమ (డా. పవిత్ర)
* నాజర్ (పోలీస్ ఆఫీసర్)
* సాయి సృజన్ పెల్లూరి (సూరి)
* విజయచందర్ (జడ్జి)
* సునీల్
* ధర్మవరపు సుబ్రహ్మణ్యం
* ఎం. ఎస్. నారాయణ
* రఘుబాబు
* అనుపమ కుమార్
* జెన్నీ
* మాస్టర్ భరత్
* అవినాష్
* ప్రభు
* శ్రీహర్ష

## సాంకేతికవర్గం
* రచన, దర్శకత్వం: ఎన్.ఎస్. మూర్తి (దక్షిణ్ శ్రీనివాస్)
* నిర్మాత: గణేష్ ఇందుకూరి
* మాటలు: సురేంద్ర కృష్ణ
* సంగీతం: మణిశర్మ
* ఛాయాగ్రహణం: కమలాకర్
* కూర్పు: ఎం.ఆర్. వర్మ
* పాటలు: వేదవ్యాస రంగభట్టర్‌, భాస్కరభట్ల రవికుమార్, అనంత శ్రీరాం, సాహితీ
* నిర్మాణ సంస్థ: టాలీ2హాలీ ఫిల్మ్స్

## పాటలు
ఈ చిత్రంలోని పాటలు 2009, మే 8న హైదరాబాదులోని నోవాటెల్ హోటల్లో విడుదలయ్యాయి. ఈ కార్యక్రమంలో సినీ నటులు రవితేజ, సుబ్బరాజు, సినీ దర్శకులు ఎస్.ఎస్. రాజమౌళి, త్రివిక్రమ్ శ్రీనివాస్, మదన్, సినీ సంగీత దర్శకుడు ఎం.ఎం. కీరవాణి, సినీ నిర్మాతలు డి.సురేష్ బాబు, రామ్ ప్రసాద్ తదితరులు, చిత్ర బృందం పాల్గొన్నారు.

## మూలాలు

## ఇతర లంకెలు
*ఆ ఒక్కడు సినిమాలో ఏడు పాత్రల వివరాలు - వన్ ఇండియా, 6 మే 2009.
*పాటల రివ్యూ - తెలుగు సినిమా, 30 మే 2009
*ఆ ఒక్కడు - కథా, రివ్యూ
*ఆ ఒక్కడులో అజయ్, మధురిమ
*నట, సాంకేతికవర్గ వివరాలు
*

వర్గం:2009 తెలుగు సినిమాలు
వర్గం:మణిశర్మ సంగీతం అందించిన సినిమాలు
వర్గం:తెలుగు ప్రేమకథా సినిమాలు
వర్గం:నాజర్ నటించిన సినిమాలు
వర్గం:విజయ్ చందర్ నటించిన సినిమాలు
వర్గం:సునీల్ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
శంఖ ఘోష్

**శంఖ ఘోష్** (జననం: 1932 ఫిబ్రవరి 5 )   బెంగాలీ భారతీయ కవి  , విమర్శకుడు. ఘోష్ 1951 లో కోల్‌కతాలోని ప్రెసిడెన్సీ కళాశాల నుండి బెంగాలీ భాషలో ఆర్ట్స్‌లో అండర్ గ్రాడ్యుయేట్ డిగ్రీ పొందాడు.  తరువాత 1954 సంవత్సరంలో కలకత్తా విశ్వవిద్యాలయం నుండి మాస్టర్స్ డిగ్రీ పొందాడు. బెంగాలీలకు సహజంగా ఘోష్ ఇంటిపేరుగా ఉంటుంది. 

అతను బంగబసి కళాశాల, సిటీ కాలేజి (కలకత్తా విశ్వవిద్యాలయానికి అనుసంధానించబడిన అన్ని కళాశాలలు), జాదవ్‌పూర్ విశ్వవిద్యాలయం లతో సహా అనేక విద్యా సంస్థల్లో బోధించాడు. 1992 లో జాదవ్‌పూర్ విశ్వవిద్యాలయం నుంచి పదవీ విరమణ చేశాడు.

1967 లో, IA లోని అయోవా నగరంలోని అయోవా విశ్వవిద్యాలయంలో ఇంటర్నేషనల్ రైటింగ్ ప్రోగ్రాం  ఫాల్ రెసిడెన్సీలో పాల్గొన్నాడు. ఢిల్లీ విశ్వవిద్యాలయం,  సిమ్లాలోని ఇండియన్ ఇనిస్టిట్యూట్ ఆఫ్ అడ్వాన్స్‌డ్ స్టడీస్,  విశ్వ భారతి విశ్వవిద్యాలయంలో కూడా బోధించాడు. అతను 2016 లో జ్ఞానపిఠ్ అవార్డుతో సహా పలు ప్రతిష్టాత్మక పురస్కారాలను గెలుచుకున్నాడు. అతని కలం పేరు *కుంటక్* .  

## పద్యాలు

* *డింగులి రాత్గులి* (మొదటి కథ) 
* *నిహిటో పాటల్ సయా* 
* *పజోర్ డేరర్ సబ్డో* 
* *జోల్ ఇ పసన్ హోయ్ నొప్పి* 
* *ధుమ్ లెగే రిత్ కమోల్* 
* *గోట దేశ్ జోరా జౌఘర్* 
* *ప్రోతి ప్రోస్నె కెపె ఒతె వితె*  
* *హషి ఖుషి ముఖే సర్బోనాష్* 
* *ఆదిమ్ లాటా-గుల్మోమే* (ప్రాచీన తీగలు, చెట్లు) 
* *ముర్ఖా బారో, సమాజిక్ నాయ్* (పెద్ద మూర్ఖుడు, సామాజికంగా కాదు) 
* *కబీర్ అభిప్రే* (కవి ఉద్దేశం) 
* *ముఖ్ ధేకే జే బిగ్యపనే* (ముఖాల ప్రకటనల ద్వారా దాచబడింది) 
* *బాబరర్* ప్రార్థనా (బాబర్ ప్రార్థన) 
* *[https://web.archive.org/web/20180927072252/https://parabaas.com/translation/database/translations/poems/sankhaghosh_1.html ద స్టోర్ం ఆఫ్ డిసైర్]* (నందిని గుప్తా బెంగాలీ నుండి అనువదించిన పద్యం) 
* జస్ట్ దిస్ ఒన్ (భీస్మాదేవ్ చక్రవర్తి బెంగాలీ నుండి అనువదించిన పద్యం) 

## పురస్కారాలు

* నర్సింగ్ దాస్ పురస్కారం (1977, ముర్ఖా బారో కోసం, సామాజిక్ నాయ్) 
* సాహిత్య అకాడమీ పురస్కారం (1977, బాబరర్ ప్రార్థనా కోసం)
* రవీంద్ర పురస్కారం (1989, ధుమ్ లెగేచే హ్రిత్ కమలే కోసం)
* సరస్వతి సమ్మాన్ తన సంకలనం కోసం *గాంధర్బా కబితాగుచ్చా*
* తలకందా (కన్నడ) *నాటకాన్ని రక్తంకళ్యాన్* (1999) అనే బెంగాలీలోకి అనువదించినందుకు సాహిత్య అకాడమీ అవార్డు  
* విశ్వభారతి చేత దేశికోటం (1999) 
* డి.లిట్, . విద్యాసాగర్ విశ్వవిద్యాలయం (2010) 
* పద్మ భూషణ్ భారత ప్రభుత్వం (2011) 
* వరల్డ్ ఫోరం ఫర్ జర్నలిస్ట్స్ అండ్ రైటర్స్ (డబ్ల్యు ఎఫ్ ‌జె డబ్ల్యు) (2015) హాల్ ఆఫ్ ఫేమ్ లైఫ్‌టైమ్ అచీవ్‌మెంట్ "సాహిత్యబ్రహ్మ" అవార్డు 
* డి.లిట్, ఇండియన్ ఇన్స్టిట్యూట్ ఆఫ్ ఇంజనీరింగ్ సైన్స్ అండ్ టెక్నాలజీ, షిబ్పూర్, ఇండియా (2015)
* భారత ప్రభుత్వం జె నాన్పిత్ అవార్డు (2016)  

## మూలాలు

వర్గం:జీవిస్తున్న ప్రజలు
వర్గం:1932 జననాలు
అవతారతత్త్వ వివేచన

**అవతారతత్త్వ వివేచన** వివిధ హిందూ అవతారాలకు సంబంధించిన తాత్త్విక విషయాలను తెలిపే గ్రంథం. దీనిని కొత్తపల్లి వీరభద్రరావు రచించారు.

ఈ గ్రంథ రచనకు ప్రేరణగా రచయిత మాతామహులు వేదవేదాంగ పారీణులు, శ్రీమద్భాగవత మహాపురాణ ప్రవచనకర్త విష్ణువఝల రామకృష్ణశాస్త్రి గారు (1840-1922), రచయిత తల్లిదండ్రులైన వెంకటరత్న శర్మ, రామమ్మ గార్లకు అంకితమిచ్చారు.

ఈ పుస్తకాన్ని తిరుమల తిరుపతి దేవస్థానములు ఆర్థిక సహాయంతో రచయితే తొలిసారిగా 1998లో ముద్రించారు.

## విషయసూచిక
# అవతార తత్వ వివేచన
# భక్తి ప్రపత్తులు : శరణాగతి
# రామాయణాదులలో శరణాగతి
# భాగవత వైష్ణవ సంప్రదాయాలు
# శ్రీరామానుజ శ్రీసంప్రదాయం
# ' రామావత్ ' సంప్రదాయం
# శ్రీమధ్వ (బ్రహ్మ) సంప్రదాయం
# శ్రీచైతన్య (గౌడీయ వైష్ణవ) సంప్రదాయం
# శ్రీవల్లభ (రుద్ర) సంప్రదాయం
# శ్రీనింబార్క (సనకాది) సంప్రదాయం
# శ్రీరాధావల్లభీయ సంప్రదాయం
# మహాపురుషీయ, మహానుభావ, వారకరీ, రామదాసీ ప్రభృతి సంప్రదాయాలు
# అనుబంధం 1: శ్రీమద్భాగవత పురాణం : అవతారాలు, వివిధ సంప్రదాయాలు
# అనుబంధం 2: శ్రీమద్భాగవతాంతర్గత ' రాసపంచాధ్యాయి ' వైశిష్ట్యం 

## మూలాలు

వర్గం:1998 పుస్తకాలు
వర్గం:తెలుగు పుస్తకాలు
వర్గం:తత్వశాస్త్రం
ములుకనాడు బ్రాహ్మణులు

alt=T. V. Venkatachala Sastry|thumb|224x224px|టి. వి. వెంకటాచల శాస్త్రి
తెలుగు మాట్లాడే వైదిక బ్రాహ్మణులలో ములుకనాడు బ్రాహ్మణులు ఒక ఉపసమూహం. ఈ వర్గాన్నే మురికినాడు, ములుక్నాడు, ములుకనాడు, ములకనాడు, మూలకనాడు, ములికినాడు అని రకరకాలుగా పిలుస్తారు.    

## పద చరిత్ర
దక్షిణాది భాషలలో నాడు అంటే దేశం అని, ఇంకో అర్థంలో కాలం అని కూడా అర్థం. ములుకనాడులో "నాడు" అంటే, "ములుక నేలకు చెందిన ప్రజలు" అని అర్థం. తెలుగులో ఆనాడు, ఈనాడు, మరునాడు ఇలా కాలాన్ని చెప్పడానికి, రేనాడు, పలనాడు ఇలా ప్రాంతాలకి కూడా వాడుతారు. శాతవాహనుల కాలంలో ములుక లేదా ములక పదం అస్మాకాతో పాటు మూలక, మూలక దేశంగా వాడబడిందని తెలుస్తోంది.  ఔరంగాబాద్, నాశిక్, జల్నా, వశిం ములకలోని భాగాలు. ఈ ములక దేశానికి ప్రతిస్థానపురం అనగా ప్రస్తుత మహారాష్ట్ర లోని పైథాన్ రాజధాని.

ఈ ములుకనాడు గురించి, దాని మూలాలు, పద్దతులు, సంస్కృతుల గురించి టి. వి. వెంకటాచల శాస్త్రి అధ్యయనం చేశాడు.

## పేరు పుట్టుక
alt="Mulukanadu Brahmanaru" by T. V. Venkatachala Sastry|thumb|254x254px|ములకనాడు బ్రాహ్మణరు - ముఖచిత్రం
ఈ ప్రాంతాలలో దొరికిన వేర్వేరు శాసనాల ఆధారంగా ములుకనాడు వివిధ రకాలుగా పిలువబడేది. ములకనాడు బ్రాహ్మణుల  మూలాల కోసం అన్వేషిస్తే ఈ వర్గం కడప జిల్లాలోని పెన్నా నది కేంద్ర పరీవాహక ప్రాంతానికి చెందిన తెలుగు వారిగా తెలుస్తోంది. ఈ ప్రాంతం వివిధ కాలాల్లో వివిధ పేర్లతో వ్యవహరించబడింది. పుణ్య కుమారుడు  ఈ దొమ్మరనంద్యాల ప్రాంతాన్ని హిరణ్య రాష్ట్రంగా ప్రస్తావించాడు. మొట్టమొదటగా ఈ ముల్కినాడు ప్రాంతం గురించి అధికంగా పుష్పగిరి లోని శాసనాల ద్వారా రాష్ట్రకూట రాజు అయిన కృష్ణుడు ద్వారా **ముల్కినాడు నాయుడు మహారాజ్యం**గా అధికంగా ప్రస్తావించబడింది. ఈ ప్రాంతం ముల్కినాడుతో పాటు ఈ ప్రాంతములోని కొన్ని ప్రాంతాలు రేనాడు, మార్జావడి, పొత్తాపినాడు, పెదనాడు మొదలగు విధములుగా పిలువబడినాయి.  

1214 శకం(1292 CE)లో కాయస్థ అంబదేవుని (కాకతీయుల రుద్రమదేవి పాలనలో దక్షిణ ఆంధ్ర సామంత పాలకుడు) ఇంకొన్ని శాసనాలలో  ముల్కినాడుతో పాటుగా పులివెండ్ల (ప్రస్తుత పులివెందుల), పొత్తాపి, పెనావది, సిరివోడు లను ప్రస్తావించారు. 

1289 CE నుండి 1323 CE వరకు పరిపాలించిన కాకతీయ ప్రతాప రుద్రుడు 1319 CE లో కడప జిల్లాలోని సిద్దవటం లోని *[[చందువోయి శాసనం]]* లో ముల్కినాడు గురించి పేర్కొన్నాడు.  పలు శాసనాలు, సమీప ప్రాంతాల చరిత్రలు పరిశీలించిన మీదట కడప ప్రాంతంకి ములుకనాడు లేదా ముల్కినాడు చెందినదని ఖచ్చితంగా చెప్పవచ్చు.

## ఇవి కూడా చూడండి
#అద్వైతం
#కులాలు

## మూలాలు


వర్గం:తెలుగు ప్రాంతాలు
వర్గం:తెలుగు చరిత్ర
వర్గం:ఆంధ్రప్రదేశ్ చరిత్ర
వర్గం:తెలుగు నాడులు
వర్గం:కులాలు
వర్గం:బ్రాహ్మణులు
వర్గం:కుల చరిత్ర
రాజేంద్ర షా (రచయిత)

**రాజేంద్ర కేశవలాల్ షా** (1913 జనవరి 28 &nbsp; - 2010 జనవరి 2 ) గుజరాతీ భాషా సాహిత్యకారుడు, కవి. అతను  కపద్వాంజ్‌లో జన్మించాడు. అతను  20 కి పైగా కవితలు, పాటల సంకలనాలను రచించాడు.  ప్రధానంగా ప్రకృతి సౌందర్యం,  స్వదేశీ ప్రజలు, మత్స్యకారుల సమాజాల దైనందిన జీవితాల గురించి రాసాడు. సంస్కృత పదాలను ఉపయోగించి కవితలు రాయడంలో  రవీంద్రనాథ్ ఠాగూర్ చేత ప్రభావితమైనట్లు తెలుస్తుంది. గుజరాతీ సాహిత్యంలో గాంధీ యుగం అనంతరం దిగ్గజాలలో ఒకరిగా అతనిని భావిస్తారు.   

అతను చేసే వివిధ వృత్తులతో పాటు అతను ప్రచురణ కర్త. అతను  ముంబైలో ఒక ప్రచురణకర్తగా  1957 లో *కవిలోక్* అనే కవితా పత్రికను ప్రారంభించాడు.  ఆ ముద్రణాశాల  కూడా గుజరాతీ కవులకు ఒక ముఖ్యమైన  సమావేశ స్థలంగా మారింది. అక్కడ ఆదివారాలు సాహిత్య సమావేశాలు నిర్వహించేవారు. కవిత్వం *రాయడమే* కాకుండా, గుజరాతీ ఠాగూర్  కవితా సంకలనం *బాలాకాకు* కూడా షా *అనువదించాడు* ; అతను జయదేవుని *[[గీత గోవిందం|గీత గోవింద]]* ; కోల్రిడ్జ్ రాసిన *ది రిమ్ ఆఫ్ ది ఏన్షియంట్ మెరైనర్* ;  డాంటే రాసిన *ది డివైన్ కామెడీ  లను కూడా అనువదించాడు*. 

షా 2001 లో జ్ఞానపిఠ పురస్కారాన్ని గెలుచుకున్నారు. 

## జీవిత విశేషాలు
1930 లో, అతను శాసనోల్లంఘన ఉద్యమంలో అరెస్టు చేయబడి జైలు శిక్ష అనుభవించినందున అతను విద్యాధ్యయనం నుండి తప్పుకున్నాడు. 1931 లో మంజుల అగర్వాల్‌ను వివాహం చేసుకున్నాడు.  తరువాత 1934 లో  అతను బరోడా లోని మహారాజా సయాజిరావ్ విశ్వవిద్యాలయం నుండి తత్వశాస్త్రంలో తన బాచిలర్ డిగ్రీని సంపాదించాడు. ఆ తరువాత  అహ్మదాబాద్ లోని పాఠశాల విద్యార్థులకు బోధించడం ద్వారా తన వృత్తిని ప్రారంభించాడు.  

అతను 2010 జనవరి 2 న ముంబైలో మరణించాడు.  

## గ్రంథ పట్టిక

### కవితా సంకలనాలు

* * ధ్వని * (1951)
* * అందోలన్ * (1952)
* * శ్రుతి * (1957)
* * మోర్పిన్చ్ * (1959)
* * శాంత్ కోలహాల్ * (1962)
* * చిత్రానా * (1967)
* * క్షన్ జె చిరాంతన్ * (1968)
* * విశద్నే సాద్ * (1968)
* * మధ్యమా * (1978)
* * ఇక్షనా * (1979)
* * ఉడ్గిటి * (1979)
* * పట్రాలేఖా * (1981)
* * ప్రసాంగ్ సప్తక్ * (1982)
* * ద్వాసుపమ * (1983)
* * పంచ పర్వ * (1983)
* * విభవన్ * (1983)
* * చందన్ భినీ ఔర్ అనామిక్ * (1987)
* * ఆరణ్యక్ * (1992)
* * స్మృతిసంవేదన * (1998)
* * విరాహ్మధురి * (1999)
* * వ్రజ్వైకుంతే * (2002)
* * హా ... హు సాక్షి చు * '(2003)
* * ప్రేమ్నో పరియే * (2004)
* * ఆ గగన్ * (2005)

## పురస్కారాలు
thumb| కవి రాజేంద్ర కేశవ్లాల్ షా లైబ్రరీ అహ్మదాబాద్ లోని హిమ్మత్ లాల్ పార్క్ సమీపంలో ఉంది
అతను 1947 లో కుమార్ చంద్రక్ పురస్కారాన్ని, 1956 లో రంజిత్రమ్ సువర్ణ చంద్రక్ పురస్కారాన్ని గెలిచాడు. *శాంత్ కోలహాల్ అనే* పుస్తకానికి సాహిత్య అకాడమీ అవార్డు (1963) *అందుకున్నాడు* .  అతను 1980లో గుజరాతీ సాహిత్య పరిషత్ చే అరబిందో సువర్ణ చంద్రక్ పురస్కారాన్ని అందుకున్నాడు. 1992 లో సాహిత్య గౌరవ్ పురస్కారాన్ని, 1999లో నరసింహ మెహతా పురస్కారాన్ని పొందాడు.   అతను 2001 లో భారతదేశపు అత్యున్నత సాహిత్య పురస్కారంగా పరిగణించబడుతున్న జ్ఞానపిఠ పురస్కారాన్ని అందుకున్నాడు.  

"అతని భావోద్వేగం, ఆవిష్కరణల తీవ్రత, వ్యక్తీకరణ అతనిని గొప్ప ప్రాముఖ్యత కలిగిన కవిగా వేరు చేసింది. అతని అతని కవిత్వం యొక్క ఆధ్యాత్మిక స్వరం నర్సింగ్ మెహతా, కబీర్, అఖో వంటి గొప్ప మధ్యయుగ కవుల సంప్రదాయం నుండి వచ్చింది. " అని పురస్కారానికి ఎంపికచేసే న్యాయమూర్తులు గుర్తించారు.   

## మూలాలు

## బాహ్య లింకులు

వర్గం:2010 మరణాలు
వర్గం:1913 జననాలు
జెనర్ ప్రైజ్

మెకానికల్ స్పెక్ట్రోస్కోపీ, అంతర్గత ఘర్షణలోని అనువర్తనాలపై దృష్టి సారించి, మెటీరియల్స్ సైన్స్, భౌతిక శాస్త్రము రంగాల్లో శాస్త్ర ఆవిష్కరణలకు గుర్తింపుగా ఇచ్చే అంతర్జాతీయ అవార్డు, **జెనర్ ప్రైజ్**. దీన్ని **జెనర్ గోల్డ్ మెడల్** అని కూడా పిలుస్తారు. తొలిసారి 1965 లో ఈ పురస్కారాన్ని ప్రదానం చేసారు. అమెరికన్ భౌతిక శాస్త్రవేత్త క్లారెన్స్ మెల్విన్ జెనర్ గౌరవార్థం జెనర్ ప్రైజ్ స్థాపించారు. మెటీరియల్ సైన్స్ లో అత్యంత ప్రతిష్టాత్మకమైనదిగా పరిగణించే జెనర్ ప్రైజ్, ప్రభావవంతమైన వ్యక్తిగత ఆవిష్కరణకు గుర్తింపుగా గాని, మెటీరియల్ సైన్స్, మెటీరియల్స్ ఫిజిక్స్ రంగాలో జీవితకాలపు చేసిన విశేష కృషికి గుర్తింపుగా గానీ ఇస్తారు. ప్రతి మూడు సంవత్సరాలకు ఒకసారి ఇంటర్నల్ ఫ్రిక్షన్ అండ్ మెకానికల్ స్పెక్ట్రోస్కోపీ పై జరిగే అంతర్జాతీయ సమావేశంలో (ఐసిఐఎఫ్ఎంఎస్) జెనర్ బహుమతిని అందజేస్తారు. 

## చరిత్ర
గతంలో ఐసిఐఎఫ్ఎంఎస్ ప్రైజ్ (1965-1989) అని పేరు పెట్టారు, ఈ బహుమతిని ముగ్గురు గ్రహీతలు, 1965 లో వెర్నెర్ ఓ. కాస్టర్, 1969 లో వారెన్ పి. మేకన్,, క్లారెన్స్ ఎం. జెనర్ లు 1985 లో ప్రదానం చేశారు. 1989 లో గోల్డ్ మెడల్ ను చైనీస్ అకాడమీ ఆఫ్ సైన్సెస్ కు నిధులు ఇచ్చి 23- క్యారెట్ గోల్డ్ తో చేశారు;. జూలై 2, 1993 న జెనర్ మరణించిన కొద్దికాలానికి, ప్రైజ్ కమిటీ సభ్యులు క్లారెన్స్ జెనర్ ద్వారా అనెలాస్టిసిటీ పై అగ్రగామి పని గౌరవార్థం సెప్టెంబర్ 1993 లో రోమ్ 
కాన్ఫరెన్స్ లో ఒక జెనర్ ప్రైజ్ ను స్థాపించాలని ప్రతిపాదించారు. ప్రస్తుత జెనర్ గోల్డ్ మెడల్ కు చెందిన మౌల్డ్ 1999 లో అర్జెంటీనాలోని బ్యూనస్ ఎయిర్స్ లో నిధులు సమకూర్చి, ఉత్పత్తి చేశారు. 1999 నుండి, జెనర్ ప్రైజ్ యొక్క ప్రతి గ్రహీత ఒక జెనర్ స్వర్ణ పతకాన్ని, ఒక డిప్లొమాను అందుకుంటారు. జెనర్ గోల్డ్ మెడల్ ఇప్పుడు 20-క్యారెట్ల గోల్డ్ లో అమరచారు, ముందు వైపున క్లారెన్స్ జెనర్ యొక్క రైట్ ప్రొఫైల్ ఇమేజ్ ను కలిగి ఉంది. జెనర్ గోల్డ్ మెడల్, జెనర్ కమిటీకి నిధులు సమకూరుస్తుంది.
## నామినేషన్, ఎంపిక

ఐసిఐఎఫ్ఎంఎస్ యొక్క గౌరవ, అంతర్జాతీయ శాస్త్రీయ కమిటీ సభ్యులు జెనర్ ప్రైజ్ కొరకు నామినేషన్ దాఖలు చేయవచ్చు. జెనర్ కమిటీ యొక్క ఛైర్మన్, ఒక రహస్య ఓటింగ్ లో 40 ప్రముఖ భౌతిక శాస్త్రవేత్తచే ఎన్నుకోబడిన జెనర్ ప్రైజ్ విజేతను ప్రకటిస్తాడు. జెనర్ ప్రైజ్ మరణానంతరం ప్రదానం కాదు.

## జెనర్ బహుమతి గ్రహీతలు
 

## Weblinks
* Interview of Clarence Zener by Lillian Hoddeson on 1981 April 1, Niels Bohr Library and Archives, American Institute of Physics, College Park, MD USA.
* ''Clarence M. Zener 1905–1993.'' (PDF) A Biographical Memoir by John B. Goodenough. National Academy of Sciences.

## References

## మూలాలు
దాండేలి వన్యప్రాణుల అభయారణ్యం

thumb| దండేలి వన్యప్రాణుల అభయారణ్యం వద్ద  మలబార్ పైడ్ హార్న్ బిల్
**దండేలి వన్యప్రాణుల అభయారణ్యం **(Dandeli Wildlife Sanctuary) కర్ణాటక రాష్ట్రం లోని ఉత్తర కన్నడ జిల్లాలో ఉంది.  ఈ అభయారణ్యం విస్తీర్ణం . 2006 లో పొరుగున ఉన్న అన్షి నేషనల్ పార్క్ తో పాటు, ఈ అభయారణ్యాన్ని అన్షి దండేలి టైగర్ రిజర్వ్‌లో భాగంగా ప్రకటించారు. 2015 జూన్ 4 న కర్ణాటక రాష్ట్ర ప్రభుత్వం  ప్రాజెక్ట్ ఎలిఫెంట్ కింద దండేలి ఎలిఫెంట్ రిజర్వ్ ను అధికారికంగా గుర్తించింది. దీని విస్తీర్ణం 2,321 కి.మి.2 . 2002 లో మైసూరు ఏనుగు రిజర్వ్ తరువాత కర్ణాటకలో ఇదే రెండవదిగా  ప్రభుత్వం ప్రకటించింది. 

పక్షులను ఇష్టపడే వారికి ఈ ప్రాంతం ఒక స్వర్గం. దాదాపు 200 జాతుల పక్షులను ఇక్కడ చూడవచ్చు   వీటిలో ముఖ్యమయినవి -  గ్రేట్ ఇండియన్  హార్న్‌బిల్ (గ్రేట్ పైడ్ హార్న్‌బిల్), మలబార్ పైడ్ హార్న్‌బిల్‌ . భారతదేశంలో బ్లాక్ పాంథర్ కలిగిన ఏకైక టైగర్ రిజర్వ్ ఇదే. ఇక్కడ ఇండియన్ స్లాథ్ ఎలుగుబంటి, ఇండియన్ పాంగోలిన్, జాయంట్ మలబార్ స్క్విరెల్, ధోలే, ఇండియన్ జాకల్, ముంట్జాక్ (మొరిగే జింక) లను కూడా చూడవచ్చు. ఏనుగులు కనపడటం చాలా సాధారణ విషయమైతే కింగ్ కోబ్రా, మగ్గర్ మొసలి (ఇండియన్ క్రొకోడైల్) దండేలి వన్యప్రాణుల అభయారణ్యంలో ప్రధాన సరీసృపాలు.

దండేలిలోని అడవులు వెదురు, టేకు తోటలతో కూడిన దట్టమైన అడవి ప్రాంతం. వృక్షజాలంతో, జంతుజాలంతో ఈ అరణ్యం సమృద్ధిగా ఉంది. పర్యాటకులకు ఈ అభయారణ్యంలో మొసళ్ళు ప్రధాన  ఆకర్షణగా ఉంటాయి. ఇక్కడి పక్షులు, మొసల్లు ప్రత్యేకమైన అనుభవాన్ని అందిస్తాయి.  ఈ ప్రాంతాన్ని  సందర్శించడానికి మార్చి నుండి అక్టోబరు ఉత్తమ సమయం.

*

## మూలాలు

వర్గం:ఉత్తర కన్నడ జిల్లా
వర్గం:కర్ణాటక
వర్గం:భారతదేశంలో అభయారణ్యాలు
వర్గం:పులుల సంరక్షణా కేంద్రాలు
త్రిలింగరామేశ్వర దేవాలయం, తాండూరు

**త్రిలింగరామేశ్వర దేవాలయం** తెలంగాణ రాష్ట్రం, కామారెడ్డి జిల్లా, నాగిరెడ్డిపేట మండలం, తాండూరు గ్రామంలో ఉన్న దేవాలయం. రామేశ్వర, భీమేశ్వర, సోమేశ్వర అనే మూడు లింగాల కలయికతో ఒకే చోట లింగాకృతిలో ఉన్న ఈ దేవాలయం సా.శ. 12వ శతాబ్దంలో నిర్మించబడింది.

## చరిత్ర
వనవాసం చేసిన సమయంలో ఇక్కడ కొద్దికాలం గడిపిన శ్రీరాముడు, సీత, లక్ష్మణుడు ప్రస్తుతం మంజీరా నది ఉన్న ప్రాంతానికి వచ్చి స్నానం చేసి, తమోగుణం ప్రభావం వల్ల వారు తమకు నచ్చిన విధంగా ముగ్గురు వేర్వేరుగా కూర్చొని స్వతహాగా లింగాలను తయారు చేసుకొని పూజలు చేశారు. వాళ్ళు పూజలు ముగించడంతోనే ఈ ప్రాంతంలో మూడు లింగాల ఆలయాన్ని నిర్మించారని, రాముడు స్నానం చేసిన ప్రాంతాన్ని రామపాదాలు అని, రాముడు తీర్థం సేవించిన ప్రాంతాన్ని రామతీర్థంగా అని పిలుస్తున్నారని ఇక్కడి గ్రామస్తుల కథనం.

## నిర్మాణం
ఒకే ఆలయంలో మూడు లింగాలు ప్రతిష్ఠితమై ఉండడం ఈ ఆలయ ప్రత్యేకత. లింగాకారంలో కనిపించే ఈ ఆలయంలో ఒకే రాతితో నిర్మించిన ముఖద్వారం, ప్రధాన ద్వారం, స్వాగత తోరణాలు ఉన్నాయి. నాలుగు ముఖద్వారాల్లో ప్రతి ముఖద్వారానికి ఒకే రాతితో నిర్మించిన శిల్పకళ ఉంది. నాట్యంతో స్వాగతం పలుకుతున్నట్టుగా ద్వారాలకు రెండు ప్రక్కల శిల్పాలు చెక్కబడ్డాయి.

ఈ ఆలయంలో లేపాక్షి నందిని పోలిన ఒక నంది విగ్రహం ఉంది. దీనినితో పోల్చుతారు. ఈ ఆలయాన్ని ఒకే కాలు, ఒకే చేయి ఉన్న శిల్పా రూపకల్పన చేశాడని, ఈ ఆలయాన్ని నిర్మించి ఇదే ఆలయంలో తను సజీవ సమాధి అయ్యాడని చరిత్ర ఆధారంగా తెలుస్తోంది.

## ఉత్సవాలు
ప్రతి సంవత్సరం మహాశివరాత్రి సందర్భంగా ఉత్సవాల్లో భాగంగా శివరాత్రి రోజు ఉపవాస దీక్షలు, రెండవ రోజు ఆలయం చుట్టూ ఎడ్లబండ్ల ప్రదర్శన, మూడవరోజు పద్మవ్యూహం, భజనల వంటి సాంస్కృతిక కార్యక్రమాలు, నాలుగవరోజు రథోత్సవం, ఐదవరోజు పూర్ణాహుతి కార్యక్రమాలు ఐదు రోజులపాటు జరుగుతాయి. ఈ ఉత్సవాలకు ఇతర రాష్ట్రాల ప్రజలు కూడా వస్తారు. శ్రావణ మాసంలో ప్రతిరోజూ అభిషేకాలు, అర్చనలు జరుగుతాయి.

## ఇతర వివరాలు
# 2020, మార్చి 18న ఈ దేవాలయంలో కాకతీయుల నాటి విగ్రహం దొరికింది.

## మూలాలు

వర్గం:తెలంగాణ పర్యాటక ప్రదేశాలు
వర్గం:శివాలయాలు
వర్గం:12వ శతాబ్దపు హిందూ దేవాలయాలు
కొండపోచమ్మ జలాశయం

**కొండపోచమ్మ జలాశయం** కాళేశ్వరం ఎత్తిపోతల పథకం లింక్ 4, ప్యాకేజీ 14లో భాగంగా సిద్ధిపేట జిల్లా, మర్కూక్ - పాములపర్తి గ్రామాల సమీపంలో నిర్మించిన జలాశయం. సముద్ర మట్టానికి 510 మీటర్ల ఎత్తులో రూ.1,540 కోట్ల వ్యయంతో 15 టీఎంసీల నిల్వ సామర్థ్యంతో నిర్మించబడిన ఈ జలాశయం ఉమ్మడి మెదక్ జిల్లాతో పాటు యాదాద్రి భువనగిరి జిల్లా, మేడ్చల్ జిల్లాలకు సాగునీరు అందిస్తుంది. 2020, మే 29న ముఖ్యమంత్రి కెసిఆర్‌ చేతులమీదుగా ఈ జలాశయం ప్రారంభించబడింది. కాళేశ్వరం ప్రాజెక్టులో ఇది 10వ లిఫ్టు.

## నిర్మాణం
దీని నిర్మాణానికి దాదాపు 5,696 ఎకరాల భూమి కావలసివుండడంతో మామిడాయల (2,033 ఎకరాలు), బైలంపూర్ (1,009 ఎకరాలు), తానేధార్ పల్లి (539 ఎకరాలు), మర్కూక్ (960 ఎకరాలు), పాములపర్తి (826 ఎకరాలు), కొత్యాల (327 ఎకరాలు) గ్రామాల నుండి భూమిని సేకరించారు.

నీటిని తరలించడానికి కాలువలు తవ్వి అవసరమైన గొట్టాలు, ఎత్తిపోతలకు మోటార్లు ఏర్పాటుచేసారు. గజ్వేల్ మండలం, అక్కారం వద్ద 27 మెగావాట్ల సామర్థ్యంతో 6 మోటార్లతో ఆరు గొట్టాలనుంచి నీరు మర్కూక్‌ పంప్‌ హౌజ్‌కు చేరుకునేలా ఏర్పాటుచేశారు. 15.8 కిలోమీటర్లు వలయాకారంలో నిర్మించిన కొండపోచమ్మ జలాశయం వద్ద 34 మెగావాట్ల సామర్థ్యంతో 6 మోటార్లను ఏర్పాటుచేశారు.

## ప్రారంభం
2020, మే 29న జలాశయం నుంచి దాదాపు 30 కిలోమీటర్ల దూరంలో ఉన్న కొండపోచమ్మ దేవాలయంలో జరిగిన చండీయాగం పూర్ణాహుతిలో ముఖ్యమంత్రి కెసిఆర్‌ 
పాల్గొన్నాడు.

సిద్ధిపేట జిల్లా, మర్కూక్ గ్రామం దగ్గర సుదర్శన యాగం నిర్వహించిన అనంతరం త్రిదండి చినజీయర్‌ స్వామితో కలిసి ముఖ్యమంత్రి కెసిఆర్‌ కొండపోచమ్మ జలాశయానికి సంబంధించిన మర్కూక్‌ పంప్‌హౌస్‌ను స్విచ్చాన్‌ చేసి ప్రారంభించాడు. ఈ కార్యక్రమంలో రాష్ట్ర మంత్రులు తన్నీరు హరీశ్ రావు, సింగిరెడ్డి నిరంజన్‌ రెడ్డి, అల్లోల ఇంద్రకరణ్ రెడ్డి, ఎంపీ కొత్త ప్రభాకర్ రెడ్డి, రాజ్యసభ సభ్యుడు జోగినపల్లి సంతోష్ తదితరులు పాల్గొన్నారు.

## వివరాలు
కొండపోచమ్మ జలాశయం వివరాలు

* సామర్థ్యం: 15 టీఎంసీలు
* వలయాకారం కట్ట: 15.8 కిలోమీటర్లు
* ప్రాజెక్టు ఖర్చు: 1,540 కోట్లు
* మొత్తం ఆయకట్టు: 2,85,280 ఎకరాలు
* జలాశయం ఎఫ్ఆర్ఎల్: 618 మీటర్లు
* కట్ట ఎత్తు: 46 మీటర్లు
* కట్ట వెడల్పు: 6 మీటర్లు
* రెగ్యులేటర్లు: 4
* ముంపు ప్రాంతం: 4,636 ఎకరాలు
* ముంపు గ్రామాలు: 3 (మామిడాయల, బైలంపూర్, తానేధార్ పల్లి)
* ప్రధాన స్లూయిస్‌లు: సంగారెడ్డి ప్రధాన కెనాల్‌, కేశవపూర్‌ కెనాల్‌, జగదేవ్‌పూర్‌ కెనాల్‌
* లబ్ధిపొందనున్న జిల్లాలు: సిద్దిపేట, సంగారెడ్డి, మెదక్‌, మేడ్చల్‌ మల్కాజిగిరి, యదాద్రి భువనగిరి
* ప్రధాన కాల్వలు: రామాయంపేట, గజ్వేల్‌, ఉప్పరపల్లి, కిష్టాపూర్‌, తుర్కపల్లి, జగదేవ్‌పూర్‌, తుర్కపల్లి(ఎం), శంకరంపేట, సంగారెడ్డి

## ప్రత్యేకతలు
# 618 మీటర్ల ఎత్తుకు గోదావరి నీరు చేరవేసే ఈ రిజర్వాయర్ దాదాపు 3 లక్షల ఎకరాలకు సాగునీరు అందించనుంది.
# కాలువ ద్వారా కేశవాపూర్ జలాశయంకు నీటిని తరలించి, అక్కడ 10 టీఎంసీల నీటిని శుద్ధిచేసి గోదావరి రింగ్‌ మెయిన్‌ పైపులైన్‌లతో హైదరాబాదు నగరానికి తాగునీటిని సరఫరా చేస్తారు.

## ఇవికూడా చూడండి
* కాళేశ్వరం ఎత్తిపోతల పథకం
* మేడిగడ్డ బ్యారేజి
* మేడారం బ్యారేజీ
* అన్నారం బ్యారేజి
* సుందిళ్ళ బ్యారేజి
* రంగనాయకసాగర్ జలాశయం

## మూలాలు

వర్గం:తెలంగాణ జలాశయాలు
వర్గం:నీటిపారుదల ప్రాజెక్టులు
వర్గం:నీటి వనరులు
ఫిల్మ్‌ఫేర్ ఉత్తమ సంగీత దర్శకులు – తెలుగు

** ఫిల్మ్‌ఫేర్ ఉత్తమ సంగీత దర్శకులు – తెలుగు ** (**Telugu Filmfare Best Music Director Award**) ఫిల్మ్‌ఫేర్ పత్రిక ప్రతి సంవత్సరం దక్షిణాది ఫిల్మ్‌ఫేర్ పురస్కారాలు లో భాగంగా తెలుగు సినిమాలకు పనిచేసిన సంగీత దర్శకులకు ప్రదానం చేస్తుంది.

## రికార్డులు

## విజేతలు

## ఇవి కూడా చూడండి
* దక్షిణాది ఫిల్మ్‌ఫేర్ పురస్కారాలు
* తెలుగు సినిమా

## మూలాలు

వర్గం:దక్షిణాది ఫిల్మ్‌ఫేర్ పురస్కారాలు
వర్గం:తెలుగు సినిమా సంగీత దర్శకులు
పిండిప్రోలు లక్ష్మణకవి

**పిండిప్రోలు లక్ష్మణకవి** తెలుగు కవి.  అతను నియోగిబ్రాహ్మణుఁడు. గోదావరి జిల్లాలోని రామచంద్రపురము తాలూకాలోని 'కుయ్యేరు' అనుగ్రామంలో నివాసముండేవాడు. అతడు ఆ గ్రామానికి మిరాసీదారుడు. ఈ గ్రామము పిఠాపురం జమీందారీ లోనిది. 

## జీవిత కాల నిర్ణయం
ఇతడు ఆంధ్ర గీర్వాణములలో విశేష ప్రజ్ఞ గలవాడు. అతను ఆంధ్రమున మిక్కిలి ప్రజ్ఞ గలవాడు. అతను తెనాలి రామకృష్ణుని వలె హాస్య స్వభావం గలవాడు. అందువలన గోదావరి ప్రాంతంలో ఇతని పేరు విశేషంగా ఖ్యాతి పొందెను. అతను "రావణదమ్మీయముం" అను గ్రంథమును రచించెను. గ్రంథంలో అతను  గ్రంథ రచనాకాలమును తెలియజేసాడు. ఆ వాక్యముల ఆధారంగా అతని కాలాన్ని యించుమించుగా ఊహించవచ్చు. అతని రచనలో నీలక్ష్మణకవి యీగ్రంథమును రచియించిన కాలము శాలివాహన సంవత్సరముయొక్క పదునెనిమిదవ శతాబ్ద ప్రారంభమం దని తేలుచున్నది.  అప్పటికి అతని వయస్సు 50 సంవత్సరములు ఉన్న యెడల అతని జనన కాలం  శా. స. 1660 సమీపకాలమై యుండును. లక్ష్మణకవి క్రీ. శ. 1770 సం. మొదలు క్రీ. శ. 1840 సం సంవత్సరమువఱకు జీవించియున్నట్లు నిశ్చయించవచ్చు. 

## జీవిత విశేషాలు
లక్ష్మణ కవి గోపాలమంత్రి, రాజమ్మలకు జన్మించాడు. లక్ష్మణకవి తండ్రి గోపాలమంత్రి రావు మహీపతి రాయుని ఆజ్ఞ చేత గుయ్యేరను గ్రామంలో అధికారంలో ఉండెను. అతనికి నలుగురు కుమారులు. వారు తిరుపతయ్య, రామకృష్ణయ్య, లక్ష్మణకవి, రామయ్యలు. వారిలో మూడవవాడైన లక్ష్మణకవి జమ్మకు వివాహమాడాడు. గోపాలమంత్రి దానగుణం గలవాడు. గోపాలమంత్రి భార్య రాజమ్మ మరణానంతరాం రచ్చమ్మతో రెండవ వివాహం చేసుకున్నాడు. కొంతకాలానికి అతని పెద్ద కుమారుడు తిరుపతయ్య గతించెను. కొంత కాలానికి గోపాలమంత్రి కూడా స్వర్గస్థుడయ్యెను. అతని  మరణం తరువాత అతని రెండవ కుమారుడు రామకృష్ణయ్య కుయ్యేరు గ్రామమునకు అధికారి అయ్యను. రామకృష్ణయ్య అతని తమ్ములను వెంటబెట్టుకొని ఆత్రేయీనామక గోదావరీశాఖలో స్నానమునకు వెళ్ళి తిరిగి వచ్చుచు అచట గోపాలస్వామి ఆలయంలో దర్శనం చేసుకొనెను. ఇంటికి పోవుచుండగా సరస్వతీదేవి రామకృష్ణునికి ప్రత్యక్షమై నిన్ను వరియింప వచ్చితిని గైకొనుము అని చెప్పనట. అపుడు రామకృష్ణుడు తన తమ్ముడు లక్ష్మణకవిని చూపినాడట. వేదముల నుపనిషత్తులలోని అర్థములను తెలుసుకొని  బ్రహ్మతత్త్వమును గ్రహించెను. ఈవిషయం గ్రంథం మొదటలో చెప్పబడినది. 

## మూలాలు

## బాహ్య లంకెలు

వర్గం:సంస్కృత కవులు
వర్గం:తెలుగు కవులు
వర్గం:తూర్పు గోదావరి జిల్లా కవులు
గ్రీన్ సిగ్నల్ (2014 సినిమా)

**గ్రీన్ సిగ్నల్** 2014, మే 30న విడుదలైన తెలుగు చలనచిత్రం. విజయ్ మద్దాల దర్శకత్వం వహించిన ఈ చిత్రంలో రేవంత్, ఆనంది, డింపల్ చొపడా నటించగా, జెబి సంగీతం అందించాడు.

## కథా నేపథ్యం
నందు (రేవంత్), శాండీ (మానస్), ప్రేమ్ (అశుతోష్), గూగుల్ (గోపాల్ సాయి) నలుగురు తమకు తగ్గ అమ్మాయిని వెతుక్కుంటుంటారు. గూగుల్ తన స్టూడెంట్ స్వీటీ (మనాలి రాథోడ్) తో, మిగతా ముగ్గురు ముగ్గురు అమ్మాయిలతో ప్రేమలో పడతాడు. వారివి నిజమైన ప్రేమలేనా, నాలుగు జంటలు ఒక్కటయ్యాయా లేదా అన్నది మిగతా కథ.

## నటవర్గం

* రేవంత్ (నందు)
* మానస్ (సందీప్ కుమార్-శాండీ)
* గోపాల్ సాయి (గూగుల్)
* అశుతోష్ (ప్రేమ్)
* శిల్పి శర్మ (దేవిక)
* ఆనంది (జెస్సీ)
* మనాలి రాథోడ్ (స్వీటీ)
* డింపల్ చొపడా (మీరా)
* చమ్మక్ చంద్ర (లీనా)
* రాజా శ్రీధర్ (మహేష్)
* మధురిమ
* శ్రావ్య
* రాజా
* కిరణ్ యాదవ్
* లావణ్య యాదవ్

## సాంకేతికవర్గం
* దర్శకత్వం: విజయ్ మద్దాల
* నిర్మాత: రుద్రపాటి రమణారావు
* సహా నిర్మాత: మారుతి దాసరి
* రచన: సత్యదేవ శర్మ
* సంగీతం: జెబి
* ఛాయాగ్రహణం: ఆర్.ఎం. స్వామి
* కూర్పు: ఉద్ధవ్ ఎస్.బి.
* నిర్మాణ సంస్థ: ఎస్.ఎల్.వి. సినిమా

## పాటలు

## ఇతర వివరాలు
# బాలీవుడ్ చిత్రం *ప్యార్ కా పంచనామా* కి అనధికార రీమేక్ చిత్రమిది.

## మూలాలు

## ఇతర లంకెలు
*

వర్గం:2014 తెలుగు సినిమాలు
వర్గం:తెలుగు ప్రేమకథా సినిమాలు
దువ్వూరి లలితాంబ

**దువ్వూరి లలితాంబ** భారత స్వాతంత్ర్యసమరయోధురాలు. 
## జీవిత విశేషాలు
దువ్వూరి లలితాంబ 1914 మే 14న వేపా రామేశం, లక్ష్మీనరసమ్మ దంపతులకు జన్మించింది. ఆమె తండ్రి వేపా రామేశం మద్రాస్ హైకోర్టు మాజీ ప్రధాన న్యాయమూర్తి గా ఉండేవాడు. ఆమె వాయులీన విద్వాంసురాలు, రంగస్థల కళాకారిణి, క్రీడాకారిణి, వక్త. ఆమె భర్త దువ్వూరి వెంకటరామమూర్తి ల్యూమెన్ ఎలక్ట్రికల్స్ వ్యవస్థాపకుడు.  ఆమె ఎ.ఎన్.ఆర్  మహిళా భవన్ అధ్యక్షురాలిగా ఉన్న కాలంలో మహిళా సాధికారికత కోసం పనిచేసింది. దీని కోసం వివిధ కార్యక్రమాలను నిర్వహించింది. ఆమె మహిళల కోసం కుటీర పరిశ్రమలను ప్రారంభించింది. ఆమె స్వాతంత్ర్య సమరయోధురాలైన దుర్గాబాయి దేశ్‌ముఖ్ సహాయంతో నిరాశ్రయులైన మహిళల కోసం ఒక ఆశ్రమ పాఠశాలను కూడా నడిపింది. ఆమె ఆంధ్ర మహిళా సభ కు అనుబంధంగా జరిగిన కార్యక్రమాలలో పాల్గొనేది.  ఆమె వివిధ సందర్భాల్లో వరద బాధితుల కోసం నిధులు సేకరించి సహాయం చేసింది.  ఆమె 1940.50లలో విశాఖపట్నం లేడీస్ క్లబ్ కు అధ్యక్షురాలిగా కూడా ఉంది.  ఆమె కుమారుడు డి.ఎన్.సిన్హా క్రికెట్ క్రీడా పోషకుడు.

భారత స్వాతంత్ర్య ఉద్యమం, జపనీయులు వైజాగ్‌పై బాంబు దాడి , 1971 లో నగరం తీరంలో పి ఎన్ఎ స్ ఘాజీని మునిగిపోవడం వంటి దాదాపు అన్ని చారిత్రక సంఘటనలకు లలితంబ సాక్ష్యమిచ్చింది.

## మరణం
ఆమె 2016 మే 8న తన 104 ఏళ్ళ వయస్సులో మరణించింది. ఆమె చివరి కోరిక ప్రకారం పార్థివ శరీరాన్ని ఆంధ్ర మెడికల్ కళాశాలకు అందజేసారు. ఆమె కళ్ళను విశాఖపట్నంలోని మోహిసిన్ ఐ బ్యాంకుకు అందజేసారు. 

## మూలాలు

వర్గం:1914 జననాలు
వర్గం:2016 మరణాలు
వర్గం:భారత స్వాతంత్ర్య సమర యోధులు
బులుసు పాపయ్య శాస్త్రి

**బులుసు పాపయ్య శాస్త్రి** సంస్కృత పండితుడు, లౌక్యుడు. బులుసు పాపయ్య శాస్త్రి గారు తూర్పు గోదావరి జిల్లా లోని అమలాపురం దగ్గర కల అయినవిల్లి గ్రామ వాస్తవ్యులు.రమారమి 1939 ప్రాంతంలో పుట్టినవారు. వీరు  బులుసు అచ్చయ్య శాస్త్రి గారు కుమారుడు. తండ్రి కుమారులు ఇరువురూ ప్రముఖంగా సంస్కృత పండితులు. వీరి భార్య శ్రీమతి బంగారమ్మ, కుమారుడు  శ్రీ అచ్యుత శాస్త్రి.  

## జీవిత విశేషాలు
ఇతని తండ్రి  బులుసు అచ్చయ్యశాస్త్రి పిండిప్రోలు లక్ష్మణకవి కి సమకాలీనుడు..  అతను పిఠాపురం సంస్థాన ప్రభువగు లావు వేంకటపతి గంగాధర రామారావు బహద్దర్  ఆస్థానంలో పండితులుగా ఉండేవాడు. జమీందారు అతనికి ఒక గ్రామంలో పదిపుట్ల నేలను వాగ్దానం చేసాడు. ఒక పుట్టి అంటే 12 ఎకరాలు. భూమి ఇమ్మని జమీందారు  ధానేదారుకు హుకుం ఇచ్చాడు. అప్పుడు ధానేదారుగా దుగ్గిరాల పల్లంరాజు ఉన్నాడు. అతను బాలాంత్రపు రజనీకాంతరావు తల్లికి మేనమామ. పాపయ్య ఇతని దగ్గరకి వెళ్ళి, ఈ మాటా ఆ మాటా చెప్పి 180 ఎకరాలు కొలిపించుకున్నాడు. ఈ విషయం జమీందారుకు తెలిసింది. ధానేదారును భర్తరఫ్ చేసాడు. 

వెంటనే పాపయ్య జమీందారు దగ్గరికి వెళ్ళి "మీ దానం వెనక్కి తీసుకోండి, ఆయన్ని శిక్షించారు కదా, నాకు భూమి వద్దు" అని చెబుతాడు. 

"నా ఆజ్ఞకు వ్యతిరేకంగా ప్రవర్తించాడు కనుక అతనిని తొలగించాను" అని జమీదారు చెబుతాడు.

"నాకు ఏ భాషలో పాండిత్యం ఉందని మీరు నాకు దానం ఇచ్చారు?" అని అడిగాడు పాపయ్య.

"సంస్కృతం" అని సమాధానమిచ్చాడు జమీదారు. "సంస్కృతం దేవ భాషా? మానవ భాషా?" అని అడిగాడు పాపయ్య. దానికి జమీందారు 'దేవభాష" అని బదులిచ్చాడు. 

"మరి దేవతలకూ మానవులకూ కొలమానంలో తేడా ఉంటుంది కదా. మనుషుల లెక్కకు దేవతలది అర రెట్టు ఎక్కువ. దేవబాషలో ఇచ్చారు కనుక నేను 120ని 180 చేసాను" అని పాపయ్య వివరిస్తాడు.

అతని గడుసుతనానికి మెచ్చి తొలగించిన థానేదారును తిరిగి ఉద్యోగంలోకి తీసుకున్నాడు జమీదారు. 

## రచనలు

* ‘విక్రమదేవ వర్మ మహా రాజీయం’

## మూలాలు

వర్గం:సంస్కృత పండితులు
శ్రీపతి చంద్రశేఖర్

**శ్రీపతి చంద్రశేఖర్** ( 1918 నవంబరు 22 నవంబరు 22, రాజమండ్రి -2001 జూన్ 14 శాన్ డియాగో, కాలిఫ్.) భారతీయ జనాభా, ఆర్థికవేత్త, సామాజిక శాస్త్రవేత్త, పండితుడు. అతను ముఖ్యంగా భారతదేశానికి సంబంధించి జనాభాపై విస్తృతంగా పరిశోధనా పత్రాలను ప్రచురించాడు.

చంద్రశేఖర్ భారతదేశంలోని వెల్లూర్ లోని వోర్హీస్ ఉన్నత పాఠశాల, మద్రాస్ ప్రెసిడెన్సీ కాలేజీలో చదివాడు. అక్కడ నుండి ఎకనామిక్స్ లో బి.ఎ, ఎం.ఏ పట్టభద్రుడయ్యాడు. 1944 లో సోషియాలజీలో. పిహెచ్.డిని న్యూయార్క్ విశ్వవిద్యాలయం నుండి పొందాడు.

1964 ఏప్రిల్ లో చంద్రశేఖర్ భారత పార్లమెంటు ఎగువ సభకు ఎన్నికయ్యాడు. అతనిని 1967 లో భారత ప్రధానమంత్రి ఇందిరా గాంధీ ఆరోగ్య, కుటుంబ నియంత్రణ మంత్రిగా నియమించింది.

పెరుగుతున్న భారతీయ జనాభాపై చంద్రశేఖర్ తీవ్ర ఆందోళన చెందాడు. సంతాననిరోధక శస్త్రచికిత్స, గర్భస్రావం, సంయమనం వంటి వివిధ రకాల ద్వరా జనాభా నియంత్రణ చర్యలను సమర్థించాడు. అతను సమాజంలోని సాంప్రదాయ వర్గాల నుండి విమర్శలను ఎదుర్కొన్నాడు. ఉదాహరణకు హిందూ సంప్రదాయానికి విరుద్ధంగా భారతీయులు గొడ్డు మాంసం తినడం ప్రారంభించాలని అతనువాదించాడు.

అతను 1950లలో "ఎ మిడిల్ క్లాస్ ఆర్థడాక్స్ ఆంధ్రా హిందూ ఫామిలీ" అనే పుస్తకాన్ని రాసాడు.

## మూలాలు

వర్గం:2001 మరణాలు
వర్గం:1918 జననాలు
వేపా రామేశం

**వేపా రామేశం** (1875-1958 ) రచయిత, మద్రాసు హైకోర్టు మద్రాస్ హైకోర్టు మాజీ ప్రధాన న్యాయమూర్తిగా 1920 నుండి 1935 వరకు పనిచేసాడు.

## జీవిత విశేషాలు

వేపా రామేశం 1875లో జన్మించాడు. 12 సంవత్సరాల వయసులో మెట్రిక్యులేషన్ చేసాడు. 17, 20 సంవత్సరాల వయసులో ఆర్ట్స్, న్యాయశాస్త్రంలో పట్టబద్రుడయ్యాడు. అతను విశాఖపట్నంలోని ఎ.వి.ఎన్ కళాశాల పూర్వ విద్యార్థి. అన్నింటా ప్రథమస్థానంలో నిలిచేవాడు. మొదట గ్రామీణ జిల్లాల్లో, తరువాత మద్రాసులో దాదాపు ఇరవై ఐదు సంవత్సరాలు న్యాయస్థానాల వద్ద బిజీగా ఉన్నాడు. అతను కష్టపడి పనిచేసే అభ్యాసకుడు. న్యాయమైన, మానవత్వం కలిగిన, వివేకవంతుడైన న్యాయమూర్తిగా అతను పదిహేను సంవత్సరాల పాటు మద్రాసులోని హైకోర్టు న్యాయమూర్తిగా పనిచేసాడు. 1929 లో నైట్ పదవిని పొందాడు. మూడుసార్లు ప్రధాన న్యాయమూర్తిగా పనిచేసి పదవీవిరమణ చేసాడు. అతను తన చుట్టూ ఉన్న ప్రపంచంపై లోతైన ముద్ర వేసిన అసాధారణ వ్యక్తి. 1928లో అతను మద్రాస్ నియో-మాల్థూసియన్ లీగ్ ను స్థాపించాడు. ఇది మద్రాసులో జనాభా నియంత్రణ పనులను నిర్వహించేది.

శ్రీపతి చంద్రశేఖర్ 1950లలో రచించిన "మధ్యతరగతి సనాతన ఆంధ్రా హిందూ కుటుంబం"లో కుటుంబ నియంత్రణ గురించి అతని అభిప్రాయాలను రాస్తూ రామేశం దృష్టి సాంఘిక, ఆర్థిక రంగాలవైపు ఉండేదని తెలియజేసాడు. ఈ చర్యలు పేదరికంలో ఉన్నవారికి చిన్న కుటుంబాల ఉపశమనం కలిగిస్తాయని తెలిపాడు. వేపా రామేశం, అతని రెండవ భార్యకు 14 మంది పిల్లలు. అతను వారందరికీ జనాభా నియంత్రణ గూర్చి ప్రోత్సహించాడు. తరాల మార్పు ప్రత్యేకమైనది కాదు. వాస్తవానికి తరువాతి తరాలలో భారతదేశం అంతటా ఈ విధానాన్ని సాధారణీకరించడం గొప్పదనం. జనన నియంత్రణ క్లినిక్లను వీలైనన్ని ఎక్కువ ప్రదేశాలలో ప్రారంభించాలని అతను డీమాడ్ చేశాడు.

వేపా రామేశం చేత తన కథకు పరిచయ వాక్యాలు రాయించుకొన్నట్లు గురజాడ దినచర్యలో రాసుకొన్నారు. వేటూరి ప్రభాకరశాస్త్రి వేపా రామేశం గారి వద్ద ఖగోళం, చరిత్ర అధ్యయనం చేశాడు.

ప్రెసిడెన్సీ కాలీజీలో బౌర్డల్లన్ వ్యాసరచనపోటీ బహుమతి 20 రూపాయలు 1891లో అతనికి లభించింది.

## వేపా రామేశం పురస్కారం

* జీవశాస్త్రంలో విశేష కృషి చేసిన వారికి విశాఖ పట్నంలోని ఎ.వి.ఎన్. కళాశాల "వేపా రామేశం గోల్డ్ మెడల్ ఫర్ ఎక్స్‌లెన్స్ ఇన్ బయోలాజికల్ సైన్స్"ను అందజేస్తుంది.

## రచనలు

* ది సోలార్ సిస్టమ్
* ప్రిన్సిపల్స్ ఆఫ్ హిందూ లా
* ఆంధ్రా క్రోనోలజీ 90-1800
*The Principle of Naming the Months in the Chandramana and Fixing the Adhikamasa (Inter-Calary Months) 
*

## వ్యక్తిగత జీవితం
అతని భార్య లక్ష్మీనరసమ్మ. వారి కుమార్తె దువ్వూరి లలితాంబ భారత స్వాతంత్ర్య సమరయోధురాలు.

## మూలాలు

## బాహ్య లంకెలు
*  వేపా రామేశం చిత్రం

వర్గం:1875 జననాలు
వర్గం:1958 మరణాలు
లడఖ్‌లో కోవిడ్-19 మహమ్మారి

భారతదేశంలో కోవిడ్-19 మహమ్మారి మొదటి కేసు 2020 జనవరి 30 న నమోదైనది.నెమ్మదిగా ఈ వైరస్ లడఖ్ లో 2020 మార్చి 18 న మొదటి కేసు నమోదైంది.

## వైరస్ కాలక్రమం

2020 మే 30 నాటికి, లడఖ్‌లో మొత్తం 77 కేసులు, 43 రికవరీలు ఉన్నాయి.

## ఇంకా చదవండి
*భారతదేశంలో కరోనావైరస్ వ్యాప్తి (2020)

## మూలాలు
పెట్ల పరశురాం

**పరశురామ్** (బుజ్జి) తెలుగు సినిమా స్క్రీన్ ప్లే రచయిత, దర్శకుడు. 2008లో వచ్చిన యువత సినిమా ద్వారా దర్శకుడిగా మారిన పరశురామ్, ఆంజనేయులు, సోలో, గీత గోవిందం సినిమాలకు దర్శకత్వం వహించాడు.

## జీవిత విషయాలు
పరశురామ్ డిసెంబరు 25న విశాఖపట్నం జిల్లా చర్లోపాలెంలో జన్మించాడు. ఆంధ్ర విశ్వవిద్యాలయంలో ఎంబిఏ పూర్తిచేసాడు. జవహర్ నవోదయ విద్యాలయం కొమ్మాది లో చదివారు.

## సినిమారంగం
2002లో ఎంబిఏ పూర్తిచేసిన పరశురామ్, తన బంధువు పూరి జగన్నాథ్ దగ్గర ఇట్లు శ్రావణి సుబ్రహ్మణ్యం, ఆంధ్రావాలా, 143 సినిమాలకు సహాయ దర్శకుడిగా పనిచేశాడు. తరువాత 2008లో పరుగు సినిమాకు భాస్కర్ దగ్గర అసోసియేట్ డైరెక్టరుగా పనిచేశాడు.

2008లో నిఖిల్ సిద్దార్థ్ హీరోగా యువత సినిమాకు తొలిసారిగా దర్శకత్వం వహించాడు. ఈ సినిమా సినీ విమర్శకుల ప్రశంసలు అందుకోవడమేకాకుండా బాక్సాఫీస్ వద్ద విజయం సాధించింది. 2009లో రవితేజ హీరోగా పరశురామ్ దర్శకత్వం వహించిన ఆంజనేయులు సినిమా కూడా  సినీ విమర్శకుల నుండి అనుకూల స్పందనలతోపాటు బాక్సాఫీస్ వద్ద విజయం సాధించింది.

2011లో నారా రోహిత్ హీరోగా వచ్చిన సోలో సినిమా కూడా విజయవంతమై, సినీ విమర్శకుల ప్రశంసలు అందుకుంది. 2012లో రవితేజ హీరోగా వచ్చిన సారొచ్చారు సినిమా సినీ విమర్శకుల ప్రతికూల స్పందనలను అందుకోవడంతోపాటు బాక్సాఫీస్ వద్ద పరాజయం పొందింది.

2018లో విజయ్ దేవరకొండ, రష్మిక మందణ్ణా జంటగా నటించిన గీత గోవిందం సినిమా సినీ విమర్శకుల నుండి అనుకూల స్పందనలను అందుకోవడంతోపాటు ఆ సంవత్సరం విజయవంతమైన చిత్రాలలో ఒకటిగా నిలిచింది.

ప్రస్తుతం మహేష్ బాబు నటిస్తున్న సర్కారు వారి పాట సినిమాకు దర్శకత్వం వహిస్తున్నాడు.

## సినిమాల జాబితా
**దర్శకుడిగా**

**సంగీత దర్శకుడిగా**
# ఫైవ్ స్టార్ (2002)

## మూలాలు

## ఇతర లంకెలు
*

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:విశాఖపట్నం జిల్లా రచయితలు
వర్గం:విశాఖపట్నం జిల్లా వ్యక్తులు
బీహార్‌లో కోవిడ్-19 మహమ్మారి

బీహార్‌లో కోవిడ్-19 మహమ్మారి మొదటి కేసు 38 ఏళ్ల వ్యక్తికి 2020 మార్చి 22 న పాజిటివ్ నమోదైనది.4 ఆగస్టు 2020 నాటికి మొత్తం 62,031 కేసులు నమోదయ్యాయి.రాష్ట్రంలోని 38 జిల్లాల్లో ఈ వైరస్ వ్యాపించింది, అందులో పాట్నా జిల్లాలో అత్యధిక కేసులు నమోదయ్యాయి.

## కాలక్రమం
వలస కార్మికులు,విద్యార్థులు తిరిగి రావడంతో , బీహార్ కేసుల సంఖ్య అధికంగా పెరిగింది.

*బీహార్ తన మొదటి కేసును 22 మార్చి 2020న నమోదైనది.
*20 ఏప్రిల్ 2020 నాటికి 100 కేసులను నమోదైనది.100వ కేసుకు చేరుకోవడానికి దాదాపు 1 నెల పట్టింది.
*14 మే 2020న 1,000 కేసులు నమోదయ్యాయి.
*8 జూన్ 2020న 5,000 కేసులు నమోదయ్యాయి.

## ప్రభుత్వ సహాయక చర్యలు

## మూలాలు

వర్గం:కరోనా వైరస్
వర్గం:బీహార్
వర్గం:అంటు వ్యాధులు
వర్గం:వైరస్లు
భాస్కర్ (దర్శకుడు)

**భాస్కర్** (బొమ్మరిల్లు భాస్కర్) తెలుగు సినిమా దర్శకుడు, చిత్రానువాదం రచయిత, నిర్మాత. 2006లో బొమ్మరిల్లు సినిమాకు తొలిసారిగా దర్శకత్వం వహించాడు.

## జీవిత విషయాలు
భాస్కర్ 1979, సెప్టెంబరు 23న తమిళనాడులోని వెల్లూరులో జన్మించాడు. చెన్నైలోని తమిళనాడు ఫిల్మ్ అండ్ టీవీ ఇన్స్టిట్యూట్ లో సినిమా రంగంలో శిక్షణ పొందాడు.

## సినిమారంగం
తన కెరీర్ ప్రారంభంలో భద్ర, ఆర్య చిత్రాలకు అసోసియేట్ డైరెక్టర్‌గా పనిచేశాడు. 2006లో సిద్ధార్థ్ నారాయణ్, జెనీలియా నటించిన బొమ్మరిల్లు చిత్రానికి తొలిసారిగా దర్శకత్వం వహించాడు. ఈ చిత్రానికి నంది ఉత్తమ నూతన దర్శకుడుగా, నంది ఉత్తమ స్క్రీన్‌ప్లే రచయితగా రెండు నంది అవార్డులు అందుకున్నాడు. 2008లో అల్లు అర్జున్ హీరోగా వచ్చిన పరుగు సినిమా బాక్సాఫీస్ వద్ద విజయవంతంకాగా, 2010లో రామ్ చరణ్ హీరోగా వచ్చిన ఆరెంజ్ సినిమాకు మిశ్రమ స్పందన లభించింది. 2013లో వచ్చిన ఒంగోలు గిత్త బాక్సాఫీస్ వద్ద పరాజయం పొందింది. ఆర్య, రానా దగ్గుబాటి, సమంత, శ్రీదివ్య, బాబీ సింహా నటించిన తమిళ చిత్రం *బెంగళూరు నాట్కల్* 2016లో విడుదలయింది.

## దర్శకత్వం వహించిన సినిమాలు

### Collaborations

## మూలాలు

## ఇతర లంకెలు
* 

వర్గం:1979 జననాలు
వర్గం:తెలుగు సినిమా దర్శకులు
వర్గం:తమిళ సినిమా దర్శకులు
వర్గం:తెలుగు సినిమా నిర్మాతలు
వర్గం:తెలుగు సినిమా రచయితలు
వర్గం:తమిళనాడు వ్యక్తులు
వర్గం:చెన్నై వ్యక్తులు
వనపర్తి రెవెన్యూ డివిజను

alt=|thumb|250x250px|వనపర్తి జిల్లాలో వనపర్తి రెవెన్యూ డివిజన్ ఉనికి
**వనపర్తి రెవెన్యూ డివిజను,** జిల్లాల, మండలాల పునర్య్వస్థీకరణలో భాగంగా కొత్తగా ఏర్పడిన వనపర్తి జిల్లాకు చెందిన రెవెన్యూ డివిజను ఈ రెవెన్యూ డివిజను పరిధిలో 14 మండలాలు, నిర్జన గ్రామాలు పోను 228 రెవెన్యూ గ్రామాలు ఉన్నాయి. ఈ డివిజను వనపర్తి శాసనసభ నియోజకవర్గం, నాగర్ కర్నూల్ లోక్‌సభ నియోజకవర్గాలలో భాగంగా ఉంది. డివిజను పరిధిలో వనపర్తి పురపాలక సంఘం ఉంది. వనపర్తి పట్టణంలో కొత్త బస్టాండు దగ్గరగా  ఉన్న కలెక్టరు కార్యాలయం ప్రాంగణంలోనే ఆర్డివో కార్యాలయం ఉంది.

## డివిజను పరిధి లోని మండలాలు
# వనపర్తి మండలం 
# గోపాలపేట మండలం 
# రేవల్లి మండలం * 
# పెద్దమందడి మండలం
# ఘన్‌పూర్ మండలం 
# పాన్‌గల్‌ మండలం 
# పెబ్బేరు మండలం
# శ్రీరంగాపూర్ మండలం *
# వీపన్‌గండ్ల మండలం
# చిన్నంబావి మండలం *
# కొత్తకోట మండలం 
# మదనాపూర్ మండలం *
# ఆత్మకూరు మండలం 
# అమరచింత మండలం *

గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (5)

## ఇవి కూడా చూడండి
* వనపర్తి జిల్లా

## మూలాలు


## వెలుపలి లంకెలు

వర్గం:వనపర్తి జిల్లా
వర్గం:వనపర్తి జిల్లా రెవెన్యూ డివిజన్లు
శారదా శ్రీనివాసన్

శారదా శ్రీనివాసన్ ఆకాశవాణి హైదరాబాదు కేంద్రంలో డ్రామా కళాకారిణి.

## జీవిత విశేషాలు
ఆమె 1935 ఆగస్టు 18న జన్మించింది. ఆమెకు రేడియో హీరోయిన్ అనే పేరు ఉండేది. 1959లో హైదరాబాదు ఆకాశవాణి కేంద్రంలో డ్రామా ఆర్టిస్టుగా చేరింది. ఆకాశవాణిలో  ప్రి రికార్డింగ్లే, ఎడిటింగులు లేని కాలంలో  చిన్న అపశృతి పలికినా నాటకం సర్వ నాశనమై పోతుంది. ఆ రోజుల్లో ఒక్క నండూరి విఠల్ గారితోనే వెయ్యికి పైగా నాటకాలు పలికారు. పింగళి లక్ష్మీకాంతం, స్థానం నరసింహారావు, బందా కనకలింగేశ్వరరావు, బాలాంత్రపు రజనీకాంతరావు, కృష్ణశాస్త్రి , ముని మాణిక్యం, బాలమురళీ, ఓలేటి, బుచ్చిబాబు, దాశరధి సోదరులు, గోపిచంద్, మరెంతమందో మహామహులు పట్టుబట్టి ఆవిడ చేతే తమ రచనలని పలికించేవారు. శ్రీకాంతశర్మ ఆవిడని దృష్టిలో పెట్టుకొని రాసిన “ఆమ్రపాలి” నాటకాన్ని, ఆవిడ 83వ యేట పలికారు. ఆమె స్వర మధుర విన్యాసాన్ని, ఆమెకు అత్యంత ఇష్టమైన పాత్ర తిలక్ “సుప్త శిల”లోని అహల్య. ఆమెకు అజరామరమైన ఖ్యాతిని తెచ్చిన పాత్ర చలం “పురూరవ”లోని ఊర్వశి. 1959 నుంచి 1995 వరకు ఆకాశవాణిలో ఆమె ప్రమేయం లేని కార్యక్రమం లేదంటే అతిశయోక్తి కాదు. 

ఆమె హైదరాబాదు కేంద్రంలో డ్రామా వాయిస్ గా మూడు దశాబ్దాలు పైగా పనిచేసి 1996 లో పదవీ విరమణ చేసింది.

## వ్యక్తిగత జీవితం
ఆమె భర్త ఎన్.ఎస్.శ్రీనివాసన్ వేణుగాన విద్వాంసుడు టి.ఎస్.మహాలింగం ప్రియ శిష్యుడు.  ఎన్.ఎస్. శ్రీనివాసన్ ఆకాశవాణి హైదరాబాదు కేంద్రంలో వేణుగానం కళాకారునిగా మూడు దశాబ్దాలు పని చేశాడు. సంగీత శాస్త్రాన్ని క్షుణ్ణంగా అధ్యయనం చేసిన శ్రీనివాసన్ అనేక రూపకాలను ఆకాశవాణిలో సమర్పించాడు. సంగీత విభాగం ప్రొడ్యూసర్ గా పనిచేసి పదవీ విరమణ చేసాడు.


## రచనలు

* **నా రేడియో అనుభవాలు జ్ఞాపకాలు** - ఈ పుస్తకాన్ని తన కుమార్తె నీరదకు అంకితమిచ్చింది. ఈ పుస్తకాన్ని 10 జూలై 2011 న హైదరాబాద్ చిక్కడపల్లి లోని నగరకేంద్ర గ్రంథాలయంలో డాక్టర్.చాట్ల శ్రీరాములు ముఖ్య అతిథిగా ఇంద్రగంటి శ్రీకాంత శర్మ గారి అధ్యక్షతన జరిగిన సభలో ఆవిష్కరించింది.

## మూలాలు
* https://www.youtube.com/watch?v=eXgl97IKRyc

## బాహ్య లంకెలు
* 
* 
* నా రేడియో అనుభవాలు జ్ఞాపకాలు పుస్తకావిష్కరణ
* 
* https://www.youtube.com/watch?v=UHXH7awxPkI

వర్గం:రేడియో ప్రముఖులు
వర్గం:1935 జననాలు
దిశా పాండే

**దిశా పాండే** భారతీయ చలనచిత్ర నటి. హిందీ, తెలుగు, తమిళ, కన్నడ చిత్రాలలో నటించింది. 

## జీవిత విషయాలు
దిశా పాండే 1994, జనవరి 17న రాజస్థాన్, జైపూర్ లోని ఖేత్రి నగర్ లో జన్మించింది. ఢిల్లీలో పెరిగింది. దిశా తండ్రి విద్యా విభాగంలో గెజిట్ అధికారి కాగా, తల్లి హిందుస్తాన్ కాపర్ లిమిటెడ్‌లో పనిచేస్తోంది. బిఏ (మానవ హక్కులు) డిగ్రీని పూర్తిచేసింది.

## సినిమారంగం
ప్రిన్స్ జ్యూవెలరీ, అముల్ లస్సీ వంటి వాణిజ్య ప్రకటనలకు సంబంధించిన ప్రచార చిత్రాల్లో నటించింది.

2012లో నితిన్ సత్యతో కలిసి *మయాంగినెన్ తయాంగినెన్* అనే తమిళ చిత్రంలో కాల్ టాక్సీ కంపెనీలో పనిచేసే కస్టమర్ కేర్ ఎగ్జిక్యూటివ్ పాత్రలో నటించింది. 2013లో రమేష్ రాపర్తి దర్శకత్వంలో వచ్చిన *రేస్* అనే చిత్రంతో తెలుగు సినిమారంగంలోకి అడుగుపెట్టింది. ద్రవ్యోల్బణం నేపథ్యంలో వచ్చిన *సారే జహాన్ సే మెహంగా* (2013) అనే హిందీ చిత్రంలో కూడా నటించింది. 2013లో శ్రీకాంత్ వేములపల్లి దర్శకత్వం వహించిన మోక్ష అనే తెలుగు భయానక చిత్రంలో నటించింది.

2015లో జైలలిత (మలయాళం *మాయమోహిని* కన్నడ రీమేక్ ) చిత్రంలో మలయాళ నటి మైథిలి పోషించిన పాత్రతో కన్నడ సినిమారంగంలోకి ప్రవేశించింది.

## నటించిన చిత్రాలు

## మూలాలు

## ఇతర లంకెలు

* 

వర్గం:1994 జననాలు
వర్గం:రాజస్థానీ ప్రజలు
వర్గం:రాజస్థాన్ మహిళలు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
యూత్ పార్లమెంట్ ప్రోగ్రాం

**యూత్ పార్లమెంట్ ప్రోగ్రాం** (వైపిపి) భారతదేశంలో విద్యా విధానాల మీద సంస్కరణల కోసం 2016 అక్టోబరు 2న ఉస్మానియా విశ్వవిద్యాలయంలో దేశంలో వున్నా స్వచ్చంధ సంస్థలను, యువతను భాగస్వామ్యం చేస్తూ దేశంలో యువత ద్వారా సంస్కరణల స్థాపనే ఏకైక లక్ష్యంగా ఏర్పడింది. స్వతంత్రత సెంటర్ అంతర్భాగంగా, భారతదేశంలో ఉన్న ఒక ఉదారవాద, ప్రజా విధాన థింక్-ట్యాంక్, ఇది మానవ అభివృద్ధికి కారణమయ్యే ఆలోచనలు, విధానాలపై దృష్టి పెడుతుంది, ఫౌండేషన్ ఫర్ డెమోక్రటిక్ రిఫార్మ్స్ (ఎఫ్‌డిఆర్) రాజకీయ, ఎన్నికల పాలన రంగాలలో రాష్ట్ర విధా9నం క్లిష్టమైన రంగాలలో ప్రాథమిక సంస్కరణలను రూపొందించడానికి ప్రోత్సహించడానికి భారతదేశంలోని ప్రముఖ థింక్-ట్యాంకులు పరిశోధన-వనరుల కేంద్రాలలో ఎఫ్‌డిఆర్ ఒకటి. రాఘవేందర్ అస్కాని, జయప్రకాశ్ నారాయణ్ నాయకత్వంలో సామాజిక స్పృహ ఉన్న యువతకు వారి అభిప్రాయాలు, ఆలోచనలను వ్యక్తీకరించడానికి జాతీయ భవన ప్రక్రియలో మార్పు ఎజెండాపై భారతదేశంలో విధాన రూపకర్తలను చేపట్టడం. చర్చ, విధాన నిర్ణేతలు, అభిప్రాయ స్వీకరించడం కోసం యూత్ పార్లమెంట్ యువత, స్వచ్చంధ సంస్ధల అభిప్రాయాలను వ్యవస్థీకృత రీతిలో వ్యక్తీకరించడానికి ప్రేరేపిస్తుంది సమావేశాలు ద్వారా  అవగాహనను సృష్టించడానికి యువతను శక్తివంతం చేయడానికి ప్రకాశవంతమైన భవిష్యత్ నాయకుల భాగస్వామ్యం చేయడానికి ప్రయత్నిస్తుంది. విద్య, ఆరోగ్యం, ఎన్నికల, రాజకీయ సంస్కరణలు, న్యాయ, పోలీసు సంస్కరణలు, స్థానిక ప్రభుత్వాలు, పాలన సంస్కరణలు, జవాబుదారీతనం సాధనాలు, భారతదేశ ప్రజా విధాన సంస్కరణలు ఎదుర్కొంటున్న వివిధ అంశాలపై యువత కలిసి రావచ్చు, ఆలోచించవచ్చు, చర్చించవచ్చు. యువతకు మంచి భవిష్యత్తును నిర్మించడానికి దేశంలో యూత్ పార్లమెంట్ ప్రోగ్రాం ద్వారా భారతదేశం ఇప్పుడు ఎదుర్కొంటున్న సమస్యలకు పరిష్కారాలను సిద్ధం చేయడం కొత్త విధానాలు ప్రధాన విధానాలకు పరిష్కారాల కోసం వాదించడం జరుగుతుంది.

### మోడల్ యూత్ పార్లమెంట్ ప్రోగ్రాం
[alt=|thumb|250x250px|లీడర్‌షిప్ బూట్ క్యాంప్ (ఎల్‌బిసి)లో ప్రసంగిస్తున్న రాఘవేందర్ అస్కాని, [డా. జయప్రకాశ్ నారాయణ్]]
మోడల్ యూత్ పార్లమెంట్ ప్రోగ్రామ్స్ (వైపిపి) ద్వారా సంస్కరణలు, పార్లమెంటరీ కార్యకలాపాలు, విధాన రూపకల్పనపై ఆరోగ్యకరమైన చర్చకు ఉమ్మడి వేదికను, ప్రోత్సాహాన్ని అందించడం ద్వారా సమాజం కోసం పనిచేసే యువత / మనస్సు గల వ్యక్తుల మధ్య సామాజిక స్పృహ ప్రభుత్వానికి మధ్య ఒక వంతెన  వేయడం “మంచి భారతదేశం కోసం నాయకులను” నిర్మించడంలో ఉత్ప్రేరకంగా పనిచేస్తుంది.

### లీడర్షిప్ బూట్ క్యాంపు

లీడర్‌షిప్ బూట్ క్యాంప్ (ఎల్‌బిసి) యూత్ పార్లమెంట్ ప్రోగ్రామ్ (వైపిపి) ప్రధాన కార్యక్రమం (ఎల్‌బిసి) పాలసీ డెవలప్‌మెంట్, సస్టైనబుల్ డెవలప్‌మెంట్ గోల్స్ టెక్నాలజీ అనే మూడు రంగాలపై దృష్టి సారించి ఈ కార్యక్రమం ప్రపంచంలోని సమకాలీన సంస్కరణలపై అవగాహనతో కొత్త తరానికి అందిస్తుంది సమస్యలపై జ్ఞానం-భాగస్వామ్యం, అనుసంధానాలు, నిజ-సమయ చర్యలను సులభతరం చేయడానికి నెట్‌వర్కింగ్ అవకాశాలను పొందడంలో వారికి సహాయపడుతుంది.

## మూలాలు

వర్గం:స్వచ్చంధ సంస్ధలు
ప్రపంచ సైకిల్ దినోత్సవం

**ప్రపంచ సైకిల్ దినోత్సవం** ప్రతి సంవత్సరం జూన్ 3న ప్రపంచవ్యాప్తంగా నిర్వహించబడుతుంది. సైకిల్ వాడకం వల్ల కలిగే ప్రయోజనాలపై ప్రజల్లో అవగాహన కలిగించడానికి ఈ దినోత్సవం జరుపుకుంటారు.

## చరిత్ర
ప్రపంచ సైకిల్‌ దినోత్సవం కోసం 2016వ సంవత్సరం నుంచి ప్రపంచ సైక్లింగ్‌ అలయెన్స్‌ (డబ్ల్యూసీఏ), ఐరోపా సైక్లిస్ట్స్‌ సమాఖ్య (ఈసీఎఫ్‌)లు ఐక్యరాజ్య సమితిని విజ్ఞప్తి చేశాయి. 2018, ఏప్రిల్ 12న న్యూయార్క్‌లో 193 దేశాలు పాల్గొన్న ఐక్యరాజ్య సమితి 72వ సాధారణ సదస్సులో ఈ తీర్మానాన్ని ఆమోదించబడింది.

## ప్రారంభం
ప్రపంచ సైకిల్ దినోత్సవం ప్రతిపాదనను ఐక్యరాజ్య సమితికి అందించేందుకు యునైటెడ్ స్టేట్స్ కి చెందిన ప్రొఫెసర్ లెస్జెక్ సిబిల్స్కి తన సోషియాలజీ తరగతితో కలిసి ఈ దినోత్సవ ప్రచారానికి నాయకత్వం వహించాడు. తుర్కమేనిస్తాన్ దేశంతోసహా 56 దేశాలు మద్దతు ఇచ్చాయి.

ఐక్యరాజ్య సమితి లోగోలోని నీలం, తెలుపు రంగులతో ప్రపంచ సైకిల్ దినోత్సవ లోగోని ఐజాక్ ఫెల్డ్ రూపొందించాడు. ప్రొఫెసర్ జాన్ ఇ. స్వాన్సన్ యానిమేషన్ చేసాడు. ఇది ప్రపంచవ్యాప్తంగా వివిధ రకాల సైకిలిస్టులను సూచిస్తుంది. లోగో కింద #June3WorldBicycleDay అనే హ్యాష్‌ట్యాగ్ ఉంటుంది. ఈ సైకిల్ సమస్త మానవాళికి సేవ చేస్తుందని చూపించడం ఈ హ్యాష్‌ట్యాగ్ ముఖ్య ఉద్దేశ్యం.

## ప్రాముఖ్యత
# టైప్ 1, టైప్ 2 డయాబెటిస్ ఉన్నవారికి ఆరోగ్యకరమైన జీవనశైలిని అందించడానికి ప్రపంచ సైకిల్ దినోత్సవం కృషిచేస్తోంది.
# సైక్లింగ్ కావ‌ల్సిన ఉత్తమ పద్ధతులను, స‌రైన‌ మార్గాలను అవలంబించేలా సభ్య దేశాలను ప్రోత్సహిస్తోంది.
# రహదారి భద్రతను మెరుగుపరచడానికి, పాదచారుల భద్రతను కాపాడటానికి సైకిల్ వాడ‌కాన్ని ప్రోత్సహిస్తోంది.

## కార్యక్రమాలు
# ఈ దినోత్సవం సందర్భంగా ప్రపంచవ్యాప్తంగా ఉన్న వివిధ స్వచ్ఛంద సంస్థలు సైకిల్ ర్యాలీ నిర్వహిస్తూ సైకిల్ వాడకంపై, సైక్లింగ్ చేయడంవల్ల కలిగే ప్రయోజనాలపై ప్రజల్లో అవగాహన కలిగిస్తాయి.

## చిత్రమాలిక

File:Cycling Playa del Carmen.jpg|
File:Tweed Run Washington, D.C. 02.jpg|
File:Holmens Kanal Cyclists (15325678721).jpg|
File:Copenhagen cycle chic.jpg|సైకిల్ తొక్కుతున్న మహిళ
File:The Vice President, Shri M. Venkaiah Naidu interacting with the students participating in the Bicycle Rally, on the occasion of World Bicycle Day 2018, in New Delhi.JPG|2018లో ప్రపంచ సైకిల్ దినోత్సవం సందర్భంగా న్యూఢిల్లీలో జరిగిన సైకిల్ ర్యాలీ
File:Place Saint-Augustin, Paris December 2014 001.jpg|పారీస్ 
File:Bikecultureincopenhagen.jpg|సైకిల్


## మూలాలు

## ఇతర లంకెలు
* ప్రపంచ సైకిల్ దినోత్సవం వెబ్సైటు
వర్గం:అంతర్జాతీయ దినములు
తార్నాక

**తార్నాక** తెలంగాణ రాష్ట్ర రాజధాని హైదరాబాదులోని ఒక ప్రాంతం. ప్రధాన నివాస, పారిశ్రామిక ప్రాంతం హైదరాబాద్ మెట్రో రైలు మార్గాలు కూడా అందుబాటులో ఉంది జంక్షన్ వద్ద బిఎస్ఎన్ఎల్ కార్యాలయం ఉంది. **[[జాతీయ పౌష్టికాహార పరిశోధనా సంస్థ]], ** ఉస్మానియా విశ్వవిద్యాలయం ఈ ప్రాంతంలో ఉంది.

## పేరు వెనక చరిత్ర
తార్నాక అక్షరాలా "వైర్డ్ చెక్‌పోస్ట్" అని అనువదిస్తుంది స్థానిక భాషలో (ఉర్దూ) తారు అంటే వైర్ / కేబుల్, నాకా అంటే చెక్ పోస్ట్. నిజాం కాలంలో తార్నాకకు ద్రాక్షతోట ఉండేది. కిమ్టీ కాలనీ అని పిలువబడే ఒక ప్రాంతానికి కీమ్తి గార్డెన్స్ అనే ద్రాక్షతోటల నుండి పేరు వచ్చింది. ప్రాంతం పేరు పెట్టడానికి మరొక వివరణ వాస్తవానికి పాత టెలిగ్రాఫ్ కార్యాలయం ఉండేది, ఇక్కడ ప్రజలు టెలిగ్రాఫ్‌కు వచ్చారు, అందువల్ల ప్రజలు ఈ ప్రాంతాన్ని "తార్" (అంటే టెలిగ్రామ్ అని కూడా అర్ధం) "నాకా" అని పిలుస్తారు. సెయింట్ ఆన్ పాఠశాల కొన్ని దశాబ్దాల క్రితం ఒక మైలురాయి; ఇది తెల్లటి భవనం, అందువల్ల ఈ ప్రాంతాన్ని "వైట్ హౌస్" అని కూడా పిలుస్తారు.

## చరిత్ర
ఈ ప్రాంతంలో ప్రధానంగా కొన్ని దశాబ్దాల క్రితం తమిళులు (ప్రధానంగా ముదలియార్లు) నివసించేవారు. సమయం గడిచేకొద్దీ వారు బయలుదేరారు, బ్రిటిష్ వారి శిబిర అనుచరులుగా ఉన్న ముదాలియార్లు విద్య, ఆరోగ్య సంరక్షణ వృద్ధికి ఎనలేని కృషి చేశారు. హైదరాబాద్ చరిత్రలో అధికారం కలిగిన నరేంద్ర లూథర్ చెప్పినట్లుగా ఇది ఒక బహిరంగ గది నుండి సికింద్రాబాద్ క్లబ్ యొక్క పెరుగుదలను వివరించింది. ఒకప్పుడు ఈ ప్రాంతంలో పెద్ద ద్రాక్షతోటలు ఉండేవి .

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో వివిధ ప్రాంతాలకు బస్సులు నడుపబడుతున్నాయి. తార్నాక సమీపంలో సికింద్రాబాద్ రైల్వే స్టేషను 6.3 కిలోమీటర్ల దూరంలో ఉంది. హైదరాబాద్ మెట్రో ఆధ్వర్యంలో ఇక్కడ తార్నాక మెట్రో స్టేషను కూడా ఉంది.

## వాణిజ్య ప్రాంతం
షాపింగ్ ప్రాంతంలో బిగ్ బజార్, కార్నర్ కిరాణా దుకాణాలు వంటి పెద్ద షాపింగ్ మాల్స్ ఉన్నాయి. తార్నాకాలో అన్ని అవసరాలను తీర్చగల దుకాణాలు ఉన్నాయి. ఆరాధన 70 ఎం.ఎం అనే సినిమా థియేటర్ ఉంది, దీనిని ఉస్మానియా విశ్వవిద్యాలయ విద్యార్థులు, నివాసితులు సందర్శిస్తారు.

హైదరాబాద్ బ్లాగ్
## ఇవి కూడా చుడండి
* టీఎస్‌ఆర్టీసీ హాస్పిటల్

## మూలాలు
రేస్ (2013 సినిమా)

*రేస్* 2013, మార్చి 1న విడుదలైన తెలుగు చలనచిత్రం. రమేష్ రాపర్తి దర్శకత్వం వహించిన ఈ చిత్రంలో విక్రమ్, కార్తీక్, భరత్ కిషోర్, దిశా పాండే, నికితా నారయణ్ నటించగా, వివేక్ సాగర్ & సంజయ్ సంగీతం అందించారు.

## కథా నేపథ్యం
చైతన్య (కార్తీక్), సిద్దార్థ్ (భరత్ కిషోర్), అభిరామ్ (విక్రమ్) ముగ్గురూ చిన్ననాటి నుంచి మంచి స్నేహితులు. చైతన్యకు డబ్బు ఇష్టం, సిద్ధార్థ్ కు అమ్మాయిలంటే ఇష్టం. ఇలా ఉండగా   చైతన్య కు అంజలి (నిఖితా నారాయణ్) పరిచయమై ప్రేమగా మారుతుంది. అంజలికి డబ్బు లేదని తెలుసుకున్న చైతన్యకు,  డబ్బున్న అమ్మాయి నేహతో పెళ్లి నిశ్చయమవుతుంది. బ్యాచిలర్ పార్టీకోసం స్నేహితులు ముగ్గురూ బ్యాంకాక్ వెళ్తారు. ఒకరోజు ముగ్గురు పార్టీకి వెళ్ళి తిరిగి వస్తుండగా బ్యాంకాక్ పెద్ద డాన్ మైఖేల్ తమ్ముడు రాబర్ట్ కి యాక్సిడెంట్ అవుతుంది. దాంతో వాటి జీవితం మలుపుతిరుగుతుంది. తరువాత ఆర్తి (దిశా పాండే) తెలుగమ్మాయిలా వచ్చి ఈ ముగ్గురితో స్నేహం చేస్తుంది. అభిరామ్ – ఆర్తి ప్రేమించుకుంటారు. ట్రిప్ అయిపోయి ముగ్గురు భారతదేశానికి బయలుదేరాల్సిన సమయంలో చైతన్య – అంజలి కిడ్నాప్ అవుతారు. వాళ్ళని ఎవరు ఎందుకు కిడ్నాప్ చేసారు,  యాక్సిడెంట్ జరిగిన రోజు ఏం జరిగింది, చైతన్య – అంజలి కిడ్నాపర్స్ నుంచి ప్రాణాలతో బయట పడ్డారా, లేదా అన్నది మిగతా కథ.

## నటవర్గం

* విక్రమ్ (అభిరామ్)
* కార్దీక్ (చైతన్య)
* భరత్ కిషోర్ (సిద్ధార్థ్)
* దిశా పాండే (ఆర్తీ)
* నికితా నారయణ్ (అంజలి)
* శ్రీనివాసరెడ్డి
* ఫణి ఎగ్గోన్
* గుండు సుదర్శన్
* ఫిష్ వెంకట్
* సంధ్యా జనక్
* రామకృష్ణ
* శివపార్వతి

## సాంకేతికవర్గం
* దర్శకత్వం: రమేష్ రాపర్తి
* నిర్మాత: అన్నే రవి
* మాటలు: శంకర్
* సంగీతం: వివేక్ సాగర్ & సంజయ్
* పాటలు: శ్రీమణి
* ఛాయాగ్రహణం: ఎస్. మురళీమోహన్ రెడ్డి
* కూర్పు: మ్యాడీ (మధు)
* నిర్మాణ సంస్థ: ఆనంద్ సినీ చిత్ర

## పాటలు

## మూలాలు

## ఇతర లంకెలు
* యూట్యూబ్ లో ''రేస్'' సినిమా

వర్గం:2013 తెలుగు సినిమాలు
వర్గం:తెలుగు ప్రేమకథా సినిమాలు
మైథిలీ భాష

thumb|మిథిలాక్షరంలో హల్లులు
**మైథిలీ** ( /m aɪ t ɪ l i / ;  *మైథిలి)* ఒక ఇండో-ఆర్యన్ భాష. ఈ భాష ప్రధానంగా భారతదేశం, నేపాల్ లో మాట్లాడుతారు. భారతదేశంలో  గుర్తించబడిన 22 భారతీయ భాషలలో మైథిలి ఒకటి.   బిహార్ ఝార్ఖండ్ రాష్ట్రాలలో ఎక్కుబవగా మాట్లాడుతారు. నేపాల్‌లోని తూర్పు టెరాయ్‌లో ఎక్కువ మంది ఈ భాషను మాట్లాడుతుతారు. నేపాల్‌లో ప్రబలంగా ఉన్న రెండవ భాష ఇదే.   మైథిలి లిపి తిరుత. కొంత మంది కైతి లిపి కూడా ఉపయోగిస్తారు.  ఈ మధ్యకాలంలో దేవనాగరి లిపి ఎక్కువగా వాడబడుతుంది. 

## అధికారిక హోదా
మైథిలిని భారత రాజ్యాంగంలోని ఎనిమిదవ షెడ్యూల్‌లో భారతీయ భాషగా 2003 లో గుర్తించి చేర్చారు. ఈ విధంగా భారతదేశంలో విద్య, ప్రభుత్వ కార్యాలయాల్లో ఇంకా ఇతర అధికారిక క్షేత్రాలలో ఉపయోగించడానికి మైథిలి భాషకు అనుమతి దొరికింది.  

మైథిలి భాషను యు.పి.ఎస్.‌సి పరీక్షలో ఆప్షనల్ పేపర్‌గా చేర్చారు. 

2018 మార్చి లో, మైథిలి భాష జార్ఖండ్‌లో రెండవ అధికారిక భాషా హోదాను పొందింది. 

## భౌగోళిక పంపిణీ
భారతదేశం లో మైథిలి బీహార్, ఝార్ఖండ్ జిల్లాల్లో దర్భాంగా, సహర్సా, సమస్తిపూర్, మధుబని, ముజఫర్పూర్, సీతామఢి, బెగుసారై, ముంగేర్, ఖాగరియా, పూర్నియా, కటిహర్, కిషన్గంజ్, షెయోహర్, భాగల్పూర్, మాధేపురా, అరారియ, సుపౌల్, వైశాలి, రాంచీ, బొకారో, జంషెడ్పూర్, ధన్బాద్, దేవ్‌ఘర్ లో ఎక్కువగా మాట్లాడే ప్రదేశాలు.  

## ఇది కూడ చూడు

* భారతదేశంలో అధికారిక హోదా కలిగిన భాషలు 
* ఉషా కిరణ్ ఖాన్ 

## గ్రంథ పట్టిక

*  
*  

## ప్రస్తావనలు

## మూలాలు

వర్గం:భారతీయ భాషలు
వర్గం:నేపాల్ భాషలు
వర్గం:All articles with unsourced statements